വിക്കിപീഡിയ:വിക്കി പഞ്ചായത്ത് (സാങ്കേതികം) - വിക്കിപീഡിയ

# വിക്കിപീഡിയ:വിക്കി പഞ്ചായത്ത് (സാങ്കേതികം)

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

വിക്കി പഞ്ചായത്ത്
വാര്‍ത്തകള്‍ (ചര്‍ച്ച തുടങ്ങുക)
നയരൂപീകരണം (ചര്‍ച്ച തുടങ്ങുക)
സാങ്കേതികം (ചര്‍ച്ച തുടങ്ങുക)
നിര്‍ദ്ദേശങ്ങള്‍ (ചര്‍ച്ച തുടങ്ങുക)
സഹായം (ചര്‍ച്ച തുടങ്ങുക)
പലവക (ചര്‍ച്ച തുടങ്ങുക)

സാങ്കേതികവിഭാഗത്തിലെ
പഴയ സം‌വാദങ്ങള്‍

- സംവാദ നിലവറ 1
- സംവാദ നിലവറ 2
- സംവാദ നിലവറ 3

## [തിരുത്തുക] ഇന്റഗ്രേറ്റഡ് മലയാളം എഡിറ്റര്‍

മലയാളം വിക്കിപീഡിയയില്‍ പെരിങ്ങോടരുടെ മലയാളം എഡിറ്റര്‍ സ്ക്രിപ്റ്റ് ഉപയോഗിയ്ക്കപ്പെടുന്ന കാര്യം എല്ലാവര്‍ക്കും അറിയാമല്ലോ. ആ ടൂള്‍ ഇപ്പോള്‍ ആവശ്യക്കാര്‍ അവരവരുടെ മോണോബുക്ക് ഫയലില്‍ മാറ്റം വരുത്തിയാണ്‌‍ ഉപയോഗിയ്ക്കുന്നത്. ആ ടൂള്‍ എല്ലാവരും ടെസ്റ്റ് ചെയ്തതുമാണ് അത് നന്നായി പ്രവര്‍ത്തിയ്ക്കുന്നുമുണ്ട്. എല്ലാ ഉപയോക്താക്കള്‍ക്കും ആ ടൂള്‍ ഉപയോഗിയ്ക്കത്തക്ക രീതിയില്‍ പ്രധാന മോണോബുക്ക് ഫയലിലേയ്ക്കോ കോമണ്‍ ഫലലിലേയ്ക്കോ അതിനെ ചേര്‍ത്താലോ ? അഭിപ്രായങ്ങള്‍ അറിയിക്കുക. ഈ താളിലെ ആദ്യ സംവാദത്തില്‍ ചള്ളിയാന്‍ ഇതേ കാര്യം സൂചിപ്പിച്ചിട്ടുണ്ട്. --ടക്സ്‌ എന്ന പെന്‌ഗ്വിന്‍ 09:18, 18 ജൂണ്‍ 2007 (UTC)

- അനുകൂലിക്കുന്നു പൂര്‍ണ്ണമനസ്സോടെ --Vssun 10:00, 18 ജൂണ്‍ 2007 (UTC)
- അനുകൂലിക്കുന്നു നിര്‍ദ്ദേശം വച്ച ആള്‍ അനുകൂലിക്കുന്നത് എന്തായാലും വ്യക്തമല്ലേ. എന്നാലും ഷിജുവിനോട യോജിക്കുന്നു. കാരണം താഴെ പറയാം.—ഈ പിന്മൊഴി ഇട്ടത് : challiyan (talk • contribs) .

തല്‍ക്കാലം ഈ വോട്ടെടുപ്പ് നീട്ടി വയ്ക്കുക. എന്നിട്ട് ഏതൊക്കെ പേജില്‍ ഈ ടൂള്‍ ഉപയോഗിച്ചാല്‍ മലയാളം വരുന്നില്ല എന്നു അറിയിക്കുക. ഞാന്‍ കണ്ടെത്തിയ രണ്ടു താളുകള്‍ തഴെ പറയുന്നവ ആണ്.

- ലേഖനം തുടങ്ങുന്ന താള്‍ ലേഖനം തുടങ്ങുക
- സേര്‍ച്ച് ചെയ്യുന്ന താള്‍

ഏതൊക്കെ താളില്‍ മലയാളം വരുന്നില്ല , അതേ പോലെ ഫയര്‍ ഫോക്സ് ,ഓപ്പറ ഈ രണ്ട് ബ്രൗസറുകളില്‍ ഉള്ള പ്രശ്നങ്ങളും അറിയിച്ചാല്‍ മെയിന്‍ മോണോബുക്ക് അപ്ഡേറ്റ് ചെയ്യുന്നതിനു മുന്‍പ് അത് ശരിയാക്കാം. എല്ലാ പ്രശ്നങ്ങളും ഇവിടെ ഇതിനു താഴെ സം‌വാദം ആയി ഇടുക. --Shiju Alex 10:11, 18 ജൂണ്‍ 2007 (UTC)

- തലക്കെട്ട് മാറ്റുക താള്‍ --

ജസീം സന്ദേശം · ഒപ്പുശേഖരണം 11:29, 18 ജൂണ്‍ 2007 (UTC)

- എതിര്‍ക്കുന്നു It should be made to know what \ the consequences are when you register. simply adding those script can be devastating. So please make an instructions page and then do accordingly. till then I strongly deny my support.—ഈ പിന്മൊഴി ഇട്ടത് : Shinysajan (talk • contribs) .

Oppose ചെയ്യുമ്പോള്‍ മറ്റൊരു യൂസറുടെ സം‌വാദം മായിച്ചു കളയുന്ന വിക്കി മര്യാദ ഷൈനി സാജന്‍ എവിടെ നിന്നാണോ പഠിച്ചത്.--Shiju Alex 10:25, 18 ജൂണ്‍ 2007 (UTC)

  എഡിറ്റ് കോണ്‍ഫ്ലിക്റ്റ് കൊണ്ടൊ മറ്റോ തെറ്റിപ്പോയതായിരിക്കും ഷിജു. പെരിങ്ങോടരുടെ മോണോബുക്കില്‍ മലയാളം ആണ്‌ ഡീഫാള്‍ട്ട് ആയി വരുന്നത്. ഇതില്‍ ടക്സ് ചെയ്തിരിക്കുന്നതു പോലെ ചെറിയ മാറ്റം വരുത്തിയാല്‍ ഇംഗ്ലീഷ് ഡീഫാള്‍ട്ട് ആകുകയും ആവശ്യമുള്ളവര്‍ക്ക് കണ്ട്രോള്‍+എം. അടിച്ച് മലയാളമാക്കാനും പറ്റും. ഈ വെര്‍ഷന്‍ പൊതുവാക്കുന്നതായിരിക്കും നല്ലത്. ഷിജു പറഞ്ഞ താളുകളില്‍ മലയാളം ഇല്ല എന്നത് ശരി തന്നെ. എങ്കിലും ഇപ്പോഴത്തെ രീതിയില്‍ കോമ്മണ്‍ അപ്ഡേറ്റ് ചെയ്തതിനു ശേഷം അതും ശരിയാക്കി കൂട്ടിച്ചേര്‍ക്കാമല്ലോ. --Vssun 10:32, 18 ജൂണ്‍ 2007 (UTC)

സംശോധനാ തര്‍ക്കത്തില്‍ വന്നതാണ് ഷിജു. കോപപ്പെടാതെ. വാന്‍ഡലിസത്തിന്‍റെ ഉദാഹരണമായും അതിനെ കാണാം. താങ്കള്‍ക്ക് ദേഷ്യം വന്നെങ്കില്‍ ചിലര്‍ക്ക് ഉറക്കം വരെ നഷ്ടപ്പെടുന്നുമുണ്ട്. --Shinysajan 11:53, 18 ജൂണ്‍ 2007 (UTC)

ഓപ്പറയില്‍ ഇടക്ക് നിന്ന് എഡിറ്റ് ചെയ്യാന്‍ പറ്റില്ല. അതായത് ഇന്‍സെറ്ട്ട് ചെയ്യാന്‍ പറ്റില്ല. വാലറ്റം ഡലീറ്റിക്കൊണ്ടിരിക്കും (ഇന്‍സര്‍ഷന്‍ നടക്കില്ല) . പിന്നെ ചില വാക്കുകളെ തിരുത്താന്‍ ബാക്ക് സ്പേസ് അടിച്ചാല്‍ പിന്നെ പുലിവാലാകും. അത് മൊത്തമായി തിരുത്തണ്ടി വരും. അഥര്‍‌വ്വം എന്ന് എഴുതാന്‍ അണ്ടര്‍ സ്കോര്‍ ഇല്ലാതെ പറ്റുന്നില്ല. അങ്ങനെ നിരവധി ബഗ്ഗുകള്‍ അതൊക്കെ മാറ്റിയിട്ട് പോരേ പ്രകടനം എന്നാണ്‌ സംശയം എന്റെ?????? --ചള്ളിയാന്‍ 12:05, 18 ജൂണ്‍ 2007 (UTC)

കഴിയുന്നത്ര തെറ്റുകള്‍ തിരുത്തി പ്രധാന മോണോ ബുക്ക് അപ്‌ഡേറ്റ് ചെയ്യുന്നതാണ് നല്ലത്. അതിനാല്‍ ഇപ്പോള്‍ ജാസ് ചെയ്തത് പോലെ മറ്റുള്‍ലവരും മലയാളം വരാത്ത താളുകളും വിവിധ ബ്രൗസറുകളില്‍ ഈ ഇന്‍ബില്‍റ്റ് ടൂള്‍ ഉണ്ടാക്കുന്ന പ്രശ്നങ്ങളും ലിസ്റ്റ് ചെയ്യുക. അവരവര്‍ നോട്ട് ചെയ്ത ബഗുകള്‍ റിപ്പോര്‍ട്ട് ചെയ്യുന്നതില്‍ എന്താണ് പ്രശ്നം എന്നു എനിക്കു മനസ്സിലാകുന്നില്ല.

It should be made to know what \ the consequences are when you register. simply adding those script can be devastating.

ഷൈനി രാജനു ഈ ഇന്‍ബില്‍റ്റ് ടൂള്‍ എന്താണെന്നു അറിയാത്തതു കൊണ്ടാണ് ഇങ്ങനെ പറയേണ്ടി വന്നത് എന്നു തോന്നുന്നു. പ്രസ്തുത യൂസര്‍ പറയുന്ന മിക്കവാറും പ്രശ്നങ്ങള്‍ ഡിഫാള്‍റ്റ് ഭാഷ ഇംഗ്ലീഷ് ആക്കുന്നതോടെ തീരും. പിന്നീട് CTRL + M അടിച്ച് മലയാളവും ഇംഗ്ലീഷും മാറി മാറി തിരഞ്ഞെടുക്കാനുള്ള സൗകര്യം ഉള്ളപ്പോള്‍ഈല്ലാം യൂസറുടെ ഇഷ്ടം ആകുന്നു.

പിന്നെ ഇത്തരം വോട്ടെടുപ്പുകള്‍ എല്ലാം‍ നടത്താനുള്ള ഇടമാണ് വിക്കിപീഡിയ:വോട്ടെടുപ്പ് എന്ന താള്‍. ഇപ്പോള്‍ എന്തിനും ഏതിനും പഞ്ചായത്തിലാണല്ലോ വോട്ടെടുപ്പ്. അതെ പോലെ ഒരു വോട്ടെടുപ്പ് പൂര്‍ത്തിയായതിനു ശേഷം പോരെ അടുത്ത വോട്ടെടുപ്പ്. വിക്കിപീഡിയ:വോട്ടെടുപ്പ് എന്ന താള്‍ ഉപയോഗിക്കുന്നില്ലെങ്കില്‍ അത് എന്തിനു വേണ്ടി യുള്ളതാണെന്ന് അറിഞ്ഞാല്‍ കൊള്ളാം. --Shiju Alex 12:09, 18 ജൂണ്‍ 2007 (UTC)

ഷിജു ഒരു വോട്ടെടുപ്പിന്റെ ആവശ്യം ഒന്നുമില്ലെന്നെ, മോണൊ ബുക്ക് ശരിയായിട്ടില്ല, മേല്പറഞ്ഞ പ്രശ്നങ്ങള്‍ പരിഹരിക്കട്ടെ, മിക്കവാറും ഞാന്‍ ഉപയോഗിക്കുന്നത് കീമാന്‍ ആണ്. കാരണം മോണോബുക്കിലെ തെറ്റുകള്‍ ആണ്. “ണ്ട” “ഐ” എന്നിങ്ങനെ പല അക്ഷരങ്ങളും ശരിയാകുന്നില്ല. പകുതിയില്‍ മാച്ച് കളഞ്ഞ് എഡിറ്റ് ചെയ്യാന്‍ സാധിക്കില്ല. കാപ്സ്ലോലോക്ക് ഇട്ടാല്‍ പ്രശ്നമാണ്. മുഴുവന്‍ പ്രശ്നങ്ങളും ആദ്യം തന്നെ പോരട്ടെ എന്നിട്ട് മതി എന്നാണ് എന്റെ അഭിപ്രയം. അപ്പോള്‍ ആദ്യം തന്നെ എല്ലാവരും സഹകരിച്ച് മോണൊബുക്കിന്റെ പ്രശ്നങ്ങള്‍ അവതരിപ്പിക്കുക. ഞാന്‍ താഴെ ഒരു പട്ടിക തുടങ്ങാം അവിടെ എല്ലാവരും പ്രശ്നങ്ങള്‍ കാണിക്കുക.-- ജിഗേഷ് ►സന്ദേശങ്ങള്‍ 13:14, 18 ജൂണ്‍ 2007 (UTC)

പ്രശ്നം ഉള്ളത് ഏത് ബ്രൗസറില്‍ ആണ് എന്നതു കൂടി ചേര്‍ക്കുക. എനിക്ക് "ണ്ട"യും "ഐ" യും ഒക്കെ ഐ.ഇയില്‍ കൃത്യമായി വരുന്നുണ്ട്. --Shiju Alex 14:02, 18 ജൂണ്‍ 2007 (UTC)

### [തിരുത്തുക] മോണോബുക്ക് സാങ്കേതിക തകരാറുകള്‍

#### [തിരുത്തുക] ജിഗേഷ്

ബ്രൌസര്‍ -Internet Explorer-7.0.5730.11

- “ണ്ട” “ഐ” എന്നീഅക്ഷരങ്ങള്‍ ശരിയാകുന്നില്ല.
- ബാക്ക് സ്പേസ് കൊടുത്ത് കൊണ്ട് എഡിറ്റ് ചെയ്യാന്‍ സാധിക്കുന്നില്ല
- കാപ്സ് ലോക്ക് കൊടുക്കുവാന്‍ സാധിക്കുന്നില്ല.

  എനിക്ക് ഇതേ ബ്രൗസറില്‍ (ഐ. ഇ. 7.0.5730.11) ണ്ട, ഐ, ഒക്കെ ശരിയായി റ്റൈപ്പ് ചെയ്യാന്‍ പറ്റുന്നുണ്ട്.. കാപ്സ് ലോക്ക് കൊടുത്ത് എഡിറ്റ് ചെയ്യാനും പറ്റുന്നുണ്ട്. പക്ഷേ കാപ്സ് ലോക്ക് കൊടുത്ത് എഡിറ്റ് ചെയ്യുമ്പോള്‍ എല്ലാം ഷിഫ്റ്റ് + അക്ഷരം എന്ന ഇഫക്റ്റ് ആണ് തരുന്നത്. അങ്ങനെ തന്നെ അല്ലേ വരേണ്ടത്? ബാക് സ്പേസിനു എനിക്കും ചെറിയ പ്രോബ്ലങ്ങള്‍ ഉണ്ട്. ചിലപ്പോ മൊത്തം വാക്കും മാഞ്ഞുപോവുന്നു. കാര്‍ത്തിക എന്ന് നേരെ റ്റൈപ്പ് ചെയ്യാന്‍ പറ്റുന്നില്ല.. കാര്‍‌ത്തിക എന്നാണ് വരേണ്ടത്, കാര്ത്തിക അല്ല. Simynazareth 14:23, 18 ജൂണ്‍ 2007 (UTC)simynazareth
  ഐ.ഇ. 6 ആണ്‌ ഞാന്‍ ഉപയോഗിക്കുന്നത്. ജിഗേഷ് ഉപയോഗിക്കുന്ന കീ കോംബിനേഷന്‍ തെറ്റാവാനാണ്‌ സാധ്യത.. ണ്ട (nTa), ഐ (ai). ക്യാപ്സ്ലോക്കിനും ബാക്ക്സ്പേസിനും‌ സിമിയുടെ അഭിപ്രായമാണ്‌ എനിക്കും. പിന്നെ കാര്‍ത്തിക ഒറ്റയടിക്ക് അടിച്ചാല്‍ ശരിയാവും.. പക്ഷേ ബാക്ക്സ്പേസ് ഉപയോഗിച്ചതിനു ശേഷം ചെയ്താല്‍ കര്ത്തികയാകാറുണ്ട്--Vssun 07:15, 20 ജൂണ്‍ 2007 (UTC)

#### [തിരുത്തുക] ഷിജു

താഴെ പറയുന്ന താളുകളില്‍ ഇന്‍‌ബില്‍റ്റ് ടൂള്‍ ഉപയോഗിച്ച് മലയാളം ടൈപ്പു ചെയ്യാന്‍ കഴിയുന്നില്ല. (ബ്രൗസര്‍: ഇന്റര്‍ നെറ്റ് എക്സ്പ്ലോറര്‍ 6)

- ലേഖനം തുടങ്ങുന്ന താള്‍
- സേര്‍ച്ച് ചെയ്യുന്ന താള്‍ - ഈ കണ്ണി നോക്കൂ രണ്ടു പെട്ടികളില്‍ ഒന്നില്‍‍ മലയാളം വരുന്നുണ്ട് താഴെയുള്ളതില്‍ വരുന്നില്ല.

#### [തിരുത്തുക] ജാസ്

താഴെ പറയുന്ന താളുകളില്‍ ഇന്‍‌ബില്‍റ്റ് ടൂള്‍ ഉപയോഗിച്ച് മലയാളം ടൈപ്പു ചെയ്യാന്‍ കഴിയുന്നില്ല.

- തലക്കെട്ട് മാറ്റുക താള്‍

  ഷിജു, ജാസ്, എന്റെ മോണോസ്ക്രിപ്റ്റ് കോപ്പി / പേസ്റ്റ് മാടി. അതില്‍ തലക്കെട്ടുമാറ്റുക, തിരയുക, പവര്‍ തിരച്ചില്‍, പേജിലെല്ലാം മലയാളത്തില്‍ റ്റൈപ്പ് ചെയ്യാന്‍ പറ്റും. മലയാളം / ഇംഗ്ലീഷ് റ്റോഗിള്‍ ചെയ്യാന്‍ കണ്ട്രോള്‍ + എം. ഉപയോഗിക്കുക Simynazareth 03:11, 19 ജൂണ്‍ 2007 (UTC)simynazareth

- സം‌വാദ താളില്‍ കുറിപ്പ് ചേര്‍ക്കുന്നിടത്ത് ഹെഡിങ്ങ് മലയാളത്തില്‍ വരുന്നില്ലല്ലോ. ഇതില്‍ ശ്രമിക്കൂ--

ജസീം സന്ദേശം · ഒപ്പുശേഖരണം 11:39, 19 ജൂണ്‍ 2007 (UTC)

#### [തിരുത്തുക] Calicuter

- ഇന്‍സ്ക്രിപ്റ്റ് കീബോര്‍ഡ് ലേഔട്ട് ഉപയോഗിക്കാന്‍ പറ്റാത്ത ഈ സാധനംകൊണ്ട് എനിക്കു പ്രയോജനമില്ല. Calicuter 09:41, 19 ജൂണ്‍ 2007 (UTC)

#### [തിരുത്തുക] Sadik Khalid

- പല പുതിയ ഉപഭോക്താക്കളും ലേഖനത്തിന് ആംഗലേയ തലക്കെട്ടാണ് ഉപയോഗിക്കുന്നത്. ഇത് വിക്കിപീഡിയ:കളരി (ലേഖനം തുടങ്ങുക) താളില് മലയാളം ലഭിക്കാത്തതിനാലാണെന്ന് തോന്നുന്നു. ഈ ആഗ്രഹം പ്രവീണ് അറിയിച്ചതാണ്, അത് നിറവേറ്റിയിട്ടുണ്ട് എന്ന് പഞ്ചായത്തില് പറന്ഞ്ഞിട്ടുമുണ്ട്. പക്ഷേ പ്രാവര്ത്തികമായിട്ടുള്ള്തായി തോന്നുന്നില്ല. --സാദിക്ക്‌ ഖാലിദ്‌ 14:39, 22 ഏപ്രില്‍ 2007 (UTC)

#### [തിരുത്തുക] ഇന്‍സ്ക്രിപ്റ്റ്

- ഞാന്‍ ഇന്‍സ്ക്രിപ്റ്റ് ആണ് ഉപയോഗിക്കുന്നത്. അതിനും കൂടെ ഓപ്ഷന്‍ ഉണ്ടായിരുന്നേല്‍ നല്ലതാണ്. മലയാളം ഇന്‍സ്ക്രിപ്റ്റ് കീ ബോര്‍ഡ് സപ്പോര്‍ട്ട് ഇല്ലാത്തപ്പോ ഇത് വല്യ സഹായമാവും.
- പിന്നെ, ഡീഫാള്‍ട്ടായി ഇത് ഓഫാക്കി വയ്ക്കാന്‍ സൌകര്യം വേണം.. (ഇപ്പൊഴേ ഉണ്ടോ? ഞാന്‍ നോക്കിയപ്പോ കണ്ടില്ല) സജിത്ത് വി കെ 07:49, 21 ജൂണ്‍ 2007 (UTC)

#### [തിരുത്തുക] പെരിങ്ങോടന്‍

- ഇന്‍സ്ക്രിപ്റ്റിന് പ്രത്യേകിച്ചൊരു സ്ക്രിപ്റ്റ് എഴുതേണ്ടതില്ലെന്ന് തോന്നുന്നു. മിക്ക പുതിയ ഓപ്പറേറ്റിങ് സിസ്റ്റംസുകളിലും ഇന്‍സ്ക്രിപ്റ്റ് കീബോര്‍ഡ് ലഭ്യമാണ്. വിന്‍ഡോസ് എക്സ്പി.സര്‍വീസ് പാക്ക് 2 -ല്‍ ഇത് ഉപയോഗിക്കുവാന്‍ From windows Control Panel >> Regional and Language options >> Languages tab >> Text services and input languages, use button details >> Text services and input languages >> Use Add button >> Select Malayalam >> Select Malayalam Keyboard and save options. ഓപ്പറേറ്റിങ് സിസ്റ്റത്തിന്റെ സ്വതവേയുള്ള ഒരു ക്രമീകരണത്തിനെ അധികരിക്കേണ്ടതില്ലെന്ന് തോന്നുന്നു, എന്തായാലും ഞാന്‍ സ്ക്രിപ്റ്റ് എഴുതാനില്ല.
- വിക്കിയിലെ സകല ടെക്സ്റ്റ് ബോക്സുകളിലും ടെക്സ്റ്റ് ഏരിയകളിലും മലയാളം ഉപയോഗിക്കാവുന്നതാണ്, ഇപ്പോഴുള്ള സ്ക്രിപ്റ്റില്‍ ഓരോ element ലും പേരെഴുതി ഈവന്റ് രേഖപ്പെടുത്തുന്നതിനു പകരം document.getElementsByTagName("input") എന്ന ഫങ്ഷനില്‍ നിന്ന് ലഭിക്കുന്ന element array ഉപയോഗിക്കാം.
- ജാവാസ്ക്രിപ്റ്റിന് ബ്രൌസറില്‍ പരിമിതികളില്ല, എങ്കിലും സാമ്യം, സം‌യുക്തം എന്നീ വാക്കുകളില്‍ ഭാഷ ഉപയോഗിക്കുന്ന ലോജിക് സ്ക്രിപ്റ്റില്‍ എഴുതി ഫലിപ്പിക്കുവാന്‍ ബുദ്ധിമുട്ടാകയാല്‍ അതിനു മുതിര്‍ന്നിട്ടില്ല. പക്ഷെ ഇത്തരം വാക്കുകള്‍ക്ക് exceptions സമയമുള്ള ആര്‍ക്കെങ്കിലും നിര്‍‌വചിക്കുവാനാകുന്നതാണ്‌. പൊതുവില്‍ മലയാളത്തിലെ ഏതൊരു വാക്കും യൂണികോഡ് മാനദണ്ഡമനുസരിച്ച് എഴുതുവാന്‍ ഈ സ്ക്രിപ്റ്റില്‍ സാധ്യമാണ്‌, UNDERSCORE ചിഹ്നം ഉപയോഗിച്ച് കമ്പ്യൂട്ടര്‍ അനാവശ്യമായ ഇടങ്ങളില്‍ കൂട്ടക്ഷരങ്ങള്‍ ഉണ്ടാക്കുന്നത് തടയണമെന്ന് മാത്രം. പ്രത്യേകിച്ചൊരു വാക്ക് എഴുതാന്‍ പറ്റുന്നില്ല എന്ന ബഗ്ഗും അതുകൊണ്ട് ഞാന്‍ ഫിക്സ് ചെയ്യുന്നില്ല.
- സ്ക്രിപ്റ്റിന്റെ responsiveness വര്‍ദ്ധിപ്പിക്കുന്നതിനും backspacing കുറേകൂടെ ഗുണപ്രദമാക്കുവാനും ഞാന്‍ ശ്രമിക്കുന്നതാണ്‌, സമയം ലഭിക്കുന്ന മുറയ്ക്കനുസരിച്ച് നിങ്ങള്‍ക്ക് updates തന്നുകൊള്ളാം.

പെരിങ്ങോടന്‍ 20:40, 27 ജൂണ്‍ 2007 (UTC)

  വളരെ നന്ദി. മി. പെരിയകോഡന്‍. താങ്കളുടെ വിലപിടിച്ച സമയം ഇവിടെ ചിലവാക്കുന്നതിനും സഹായം വാഗ്ദാനം ചെയ്യുന്നതിനും. കോഡെന്താണെന്നറിയാത്ത് എന്നെപ്പോലുള്ളവര്‍ക്ക് ക്കൈവക്കാവുന്ന മേഖലയായതിനാല്‍ മറ്റുള്ള ബഗ് ഫിക്സേര്‍സ് ഹെല്പ് ചെയ്യുമെന്ന് പ്രത്യാശിക്കട്ടെ --202.83.54.79 03:01, 28 ജൂണ്‍ 2007 (UTC)

#### [തിരുത്തുക] vssun

- മ്ലാവ് എന്നു ടൈപ്പ് ചെയ്യാന്‍ പറ്റുന്നില്ല. mla=ംല എന്നാണു വരുന്നത്.--Vssun 04:51, 28 ജൂണ്‍ 2007 (UTC)

## [തിരുത്തുക] URL

ചില ബ്രൗസറുകളില്‍ വരുന്ന നീളം കൂടിയ URL-കള്‍ മലയാളം വിക്കിപീഡിയ തുടക്കം മുതല്‍ നേരിടുന്ന ഒരു പ്രശ്നമാണ്‌. ഇതിനു പരിഹാരമെന്ന നിലയില്‍ നിലയില്‍ എല്ലാ താളുകളിലും വരുന്ന രീതിയില്‍ ഫലകം:കണ്ണി ഉപയോഗിക്കുന്നതിനെ പറ്റി എന്തു പറയുന്നു? എല്ലാ താളുകളിലും വരുന്ന രീതിയില്‍ സൈറ്റ്‌ നോട്ടീസായോ, അല്ലെങ്കില്‍ മോണൊബുക്ക്‌ വഴിയോ കൊടുക്കാന്‍ കഴിഞ്ഞാല്‍ നന്നായിരിക്കും. അല്ലെങ്കില്‍ ബോട്ട്‌ വെച്ച്‌ എല്ലാ താളിലും കൊടുക്കാവുന്നതാണ്‌. ഉദാ:സംസ്കൃത ലിപ്യന്തരീകരണത്തിനുള്ള അന്താരാഷ്ട്ര ലിപി ഒരെണ്ണം ഇവിടെയും സംവാദം:തൃശൂര്‍ പൂരം#ഫലകം:കണ്ണി ഉണ്ടായിരുന്നു. ഇങ്ങനെയൊന്നുണ്ടായാല്‍ കോപ്പി & പേസ്റ്റ്‌ ചെയ്യുന്നവര്‍ക്ക്‌ എളുപ്പമല്ലേ? --സാദിക്ക്‌ ഖാലിദ്‌ 09:58, 21 ജൂണ്‍ 2007 (UTC)

  നല്ലതുതന്നെ, പക്ഷെ അതിന്റെ കോലം ഒന്ന് പരിഷ്കരിക്കണം സ്ഥാനവും. ഇത് വരുകയാണെങ്കില്‍ പ്രെറ്റിയൂ ആ ആര്‍ എല്‍ ഒഴിവാക്കാം എന്നു തോന്നുന്നു--ജസീം സന്ദേശം · ഒപ്പുശേഖരണം 11:42, 21 ജൂണ്‍ 2007 (UTC)

    അതൊന്നും ഈ പ്രശ്നത്തിന്‍ പരിഹാരമാവുമെന്നു ഞാന്‍ കരുതുന്നില്ല സാദിഖേ. മീഡിയാവിക്കി സോഫ്റ്റ്‌വെയര്‍ തന്നെ ഇന്റേണലി എല്ലാ യുണികോഡ് കാരക്റ്ററിനേയും പെര്‍സന്റേജ് എന്‍‌കോഡ് ചെയ്യുന്നുണ്ട്(ലിങ്കുകളില്‍). പക്ഷെ പല ബ്രൌസറുകളും അത് ഡിസ്പ്ലേ ചെയ്യുന്ന സമയത്ത് ഡീകോഡ് ചെയ്യുന്നു എന്ന് മാത്രം(ഉദാ:ഫയര്‍ഫോക്സ്, എന്റെ ഇഷ്ട ബ്രൌസര്‍.) ഞാന്‍ ഒരു ഉദാഹരണം കാണിച്ചു തരാം ഈ ചിത്രം നോക്കൂ ഇങനെ ഉണ്ടാവുന്ന ലിങ്കുകളില്‍ ക്ലിക്ക് ചെയ്താല്‍ പെര്‍സന്റേജ് എന്‍‌കോഡ് ചെയ്ത അഡ്രസ് മാത്രമേ അഡ്രസ് ബാറില്‍ വരൂ മോസില്ലയിലും, ഇന്റര്‍നെറ്റ് എക്സ്പ്ലോഡറിലും ഇത് ഇങനെത്തന്നെയാണ്‍. ഓപ്പറയില്‍ എന്താണ്‍ അവസ്ഥ എന്നറിയില്ല. പക്ഷേ നമ്മള്‍ ഇങനെ ഉണ്ടായിരിയ്ക്കുന്ന ഒരു ലിങ്കില്‍ന്റെ മുകളിം മൌസ് പോയിന്റര്‍ കൊണ്ട് വച്ചാല്‍ അത് കൃത്യമായി സ്റ്റാറ്റസ് ബാറില്‍ ഡിസ്പ്ലേ ചെയ്യുന്നുണ്ട് (മോസില്ലയില്‍. ഐ.ഇ 6ല്‍ ഇല്ല). ഓപ്പറ ഒരു പക്ഷേ ഇത് മൊത്തം സപ്പോര്‍ട്ട് ചെയ്യുമായിരിക്കും. വിക്കിപീഡിയ ഉപയോഗിയ്ക്കാനായി ഒരു പ്രത്യേക ബ്രൌസര്‍ ഉപയോഗിക്കണം എന്ന് ഒരു എന്‍ഡ് യൂസറിനെ നിര്‍ബന്ധിക്കാനാവുമോ ? ഈ പുതിയമാറ്റം എനിക്ക് ഉപയോഗിക്കാന്‍ വളരെ ബുദ്ധിമുട്ടാണ്‍. എന്‍ഡ് യൂസേര്‍സ് ഒരിക്കലും മാറ്റം ഇഷ്ടപ്പെടുന്നില്ല എന്ന സോഫ്റ്റ്‌വെയര്‍ എഞ്ചിനീയറിംഗ് പ്രിന്‍സിപ്പള്‍ പണ്ട് എപ്പോഴോ പഠിച്ചതായി ഓര്‍ക്കുന്നു. അത് തന്നെയാവാം എന്റെ കാര്യത്തിലും സംഭവിച്ചത്.നേം സ്പേസ് പോലെ സാങ്കേതിക പ്രാധാന്യം മാത്രമുള്ള സംഗതികള്‍ ഇംഗ്ലീഷില്‍ തന്നെ നിലനിറുത്തുന്നതല്ലേ നല്ലത് ? കൂടുതല്‍ പരിചയിച്ചു പോയ രീതി അതായതിനാലാണ്‍ ഉപയോഗിക്കാനെളുപ്പം ഇംഗ്ലീഷ് നേംസ്പേസുതന്നെയാണ്‍ എന്നാണ്‍ എന്റെ വ്യക്തിപരമായ അഭിപ്രായം. എന്റെ ഒരു ആഗ്രഹം പറഞ്ഞു എന്നു മാത്രം. പിന്നെ {{കണ്ണി}} ഉപയോഗിയ്ക്കാനാണ്‍ ആശയ സമന്വയം ഉണ്ടാവുന്നതെങ്കില്‍ അത് ലേഖനത്തിന്റെ മുകള്‍ ഭാഗത്ത് കൊടുക്കാതിരിയ്ക്കുകയാവും ഭംഗി. റെഫറന്‍സും എക്സ്റ്റേണല്‍ ലിങ്കും ഒക്കെ കൊടുത്തുകഴിഞ്ഞ് അതിനു താഴെയായി നോര്‍മല്‍ ടെക്സ്റ്റില്‍ കൊടുത്താല്‍ മതിയാവും. --ടക്സ് എന്ന പെന്‍‌ഗ്വിന്‍ 12:24, 21 ജൂണ്‍ 2007 (UTC)

      ഈ സംഭവത്തില്‍ ഒരു സമന്വയത്തില്‍ എത്താമോ? എന്റെ അഭിപ്രായത്തില്‍ പഴയപോലെ ഇംഗ്ലീഷ് നേംസ്പേസ് സ്ട്രിങ്ങുകള്‍ മതി എന്നാണ്. Simynazareth 11:52, 25 ജൂണ്‍ 2007 (UTC)simynazareth

ഫയര്‍ഫോക്സ്‌ ബ്രൗസറില്‍ മലയാളം വിക്കിപീഡിയയുടെ സ്ക്രീന്‍ഷോട്ട്‌ എക്സ്റ്റെന്‍ഷന്‍ ഇന്‍സ്റ്റാള്‍ ചെയ്തതിനുശേഷം)
ഒപര ബ്രൗസറില്‍ മലയാളം വിക്കിപീഡിയയുടെ സ്ക്രീന്‍ഷോട്ട്‌

ഫലകം:കണ്ണി ഐ.ഡി.എന്‍. സപ്പോട്ട്‌ ഇല്ലാത്ത ബ്രൗസറുകള്‍ക്ക്‌ വേണ്ടി. താത്‌കാലികമായ പ്രധിവിധിയായി ഉപയോഗിക്കാവുന്നതാണ്‌. എവിടെ വേണമെന്നുള്ളതിന്‌; താങ്കള്‍ പറഞ്ഞ പോലെ ലേഖനങ്ങളുടെ അവസാനം ചേര്‍ക്കുന്നത്‌ നല്ലതായിരിക്കും. ഇതിനു മേക്കപ്പിടാന്‍ ജസീമുണ്ടല്ലോ. നേംസ്പേസ്‌ തിരിച്ച്‌ ഇംഗ്ലീഷ്‌ തന്നെയാക്കിയാല്‍ ഈ പ്രശ്നം പരിഹരിക്കപ്പെടില്ല. കാരണം ഇത്‌ നേംസ്പേസ്‌ മാറ്റിയപ്പോള്‍ വന്ന പ്രശ്നമല്ല എന്നതുതന്നെ. പക്ഷേ ഇപ്പോള്‍ കൂടുതല്‍ ആളുകള്‍ ഇത്‌ ശ്രദ്ധിച്ചു തുടങ്ങിയെന്നു മാത്രം. പ്രശ്‌നങ്ങളില്‍ നിന്നും ഒളിച്ചോടുന്നതിനെക്കാള്‍ നല്ലതല്ലെ അതിനുള്ള പ്രധിവിധി അന്വേഷിച്ചു കണ്ടെത്തുന്നത്‌. ഫയര്‍ഫോക്സ്‌ ഉപയോഗിക്കുന്നവര്‍ ഈ എക്സ്റ്റന്‍ഷന്‍ ഇന്‍സ്റ്റാള്‍ ചെയ്താല്‍ അഡ്രസ്ബാറില്‍ URL കൃത്യമായി വരും. സൊഴ്‌സ്‌ കോടൊക്കെ എല്ലാവരും നോക്കുമെന്ന് തോന്നുന്നില്ല. എല്ലാരും ഒപര ബ്രൗസര്‍ ഉപയോഗിക്കണം എന്നൊന്നും ഞാന്‍ പറയില്ല. ഏറ്റവും എളുപ്പമുള്ള വഴി അതാണെന്ന് മാത്രം. ഇന്റര്‍നെറ്റ്‌ എക്സ്‌പ്ലോറര്‍ മൈക്രോസോഫ്റ്റിന്റെ വഴിക്കേ നടക്കൂ, എങ്കിലും ഈ എങ്കിലും ഈ താളുകള്‍ കാണുക [1] [2] [3] ഐ.ഡി.എന്‍. സപ്പോട്ടിനെ കുറിച്ച്‌ ഇവിടെ കാണുക. ഒരു പട്ടിക ഇവിടെയും കൊടുത്തിട്ടുണ്ട്‌. സമീപകാല ഭാവില്‍ തന്നെ എല്ലാ ബ്രസറുകളും ഈ പ്രശ്‌നം പരിഹരിച്ച്‌ പുറത്തിറങ്ങുമെന്ന് പ്രതീക്ഷിക്കാം. --സാദിക്ക്‌ ഖാലിദ്‌ 16:20, 25 ജൂണ്‍ 2007 (UTC)

  വിക്കിപ്പീഡിയയില്‍ എഡിറ്റാനായി എനിക്ക് കിട്ടിയ നിര്‍ദ്ദേശം മറ്റേതെങ്കിലും ബ്രൌസര്‍ ഉപയോഗിക്കാനായിരുന്നു. (ഞാന്‍ ഓപ്പെറ ഉപയ്യോഗിച്ചുകൊണ്ട് ചില്ലുകള്‍ തെറ്റി അടിച്ചു കൊണ്ടിരുന്ന് ഒരു കാലത്ത്‍) പിന്നെ പിന്നെ ഐ.ഇ./ഒപ്പെറ രണ്ടും ഉപയോഗിക്കാന്‍ തുടങ്ങി. “)--220.226.88.106 17:06, 25 ജൂണ്‍ 2007 (UTC)

    നേംസ്പേസ് മാറ്റിയപ്പോള്‍ വന്നതാണോ അല്ലയോ എന്ന് അറിയാന്‍ അധികം ഉപയോഗിക്കാത്ത ഒരു നേംസ്പേസ് മാത്രം മാറ്റി നോക്കിയാലോ. കവാടം എന്നത് മാത്രം Portal എന്ന് തിരിച്ചാക്കി നോക്കാം. ബാക്കി എല്ലാം തല്‍കാലം അങ്ങനെ തന്നെ കിടക്കട്ടെ.. ഒരു പരീക്ഷണം മാത്രം. Simynazareth 09:56, 26 ജൂണ്‍ 2007 (UTC)simynazareth

      ഇതു മനസ്സിലാക്കാനാണങ്കില് ഫലകത്തിന്റെ സംവാദം:Prettyurl വായിച്ചാല്‍ മാത്രം മതി. യു.ആര്‍.എല്‍.-ല്‍ ഒരെക്ഷരമെങ്കിലും മലയാളത്തിലുണ്ടെങ്കില്‍ അത്‌ %.. ആയി വരും. തുടക്കം മുതല്‍ തന്നെ ഞാന്‍ മലയാളം വിക്കിപീടിയയില്‍ URL-കള്‍ %.. ആയിട്ടാണ്‌ കണ്ടിട്ടുള്ളത്‌. നേംസ്പേസ്‌ ഇംഗ്ലീഷിലായാല്‍ പ്രധാന ലേഖങ്ങളിലൊഴിച്ച്‌; Template, Help, Wikipedia തുടങ്ങിയ നേംസ്പേസുകളില്‍ %ന്റെ കൂടെയുള്ള Template, Help, Wikipedia എന്ന ഭാഗം മാത്രം ഇംഗ്ലീഷില്‍ വരുമെന്നു മാത്രം. ബാക്കി പിന്നെയും % തന്നെയായിരിക്കും ഉദാ: http://ml.wikipedia.org/wiki/വിക്കിപീഡിയ:വിക്കി_പഞ്ചായത്ത് എന്നത്‌ http://ml.wikipedia.org/wiki/Wikipedia:%E0%B4%B5%E0%B4%BF%E0........ എന്നുവരും. ഇനി മുഴുവന്‍ പേസ്സന്റേജും ഒഴിവാക്കണമെങ്കില്‍ എല്ലാ ലേഖനങ്ങളുടെയും പേര്‌ ഇംഗ്ലീഷിലാക്കണം. അതായത്‌ http://ml.wikipedia.org/wiki/പ്രധാന_താള്‍ (http://ml.wikipedia.org/wiki/%E0%B4%AA......) ഐ.ഡി.എന്‍. സപ്പോട്ട്‌ ചെയ്യാത്ത ബ്രൗസറുകളില്‍ % ഇല്ലാതെ കിട്ടണമങ്കില്‍ പ്രധാന താള്‍, Main Page എന്ന പേരിലേക്ക്‌ മാറ്റേണ്ടിവരും. അങ്ങിനെയാവുമ്പോള്‍ http://ml.wikipedia.org/wiki/Main_Page എന്നുവരും. റ്റെമ്പ്ലേറ്റുകളിലും മറ്റും ഇംഗ്ലീഷ്‌ പേരു തന്നെ ഉപയോഗിച്ചതിനാല്‍ ഈ കാര്യം ചിലപ്പോള്‍ ശ്രദ്ധിക്കാതെ വന്നിട്ടുണ്ടാവും. മലയാളം നേംസ്പേസ്‌ ഉപയോഗിക്കുന്നത്‌ കൊണ്ട്‌ കാര്യമായ ഒരു ബുദ്ധിമുട്ട്‌ പറഞ്ഞു കേട്ടത്‌ ടെമ്പ്ലേറ്റുകളുടെ കാര്യത്തിലാണ്‌. http://ml.wikipedia.org/wiki/ഫലകം:Welcome എന്നതിനു പകരം http://en.wikipedia.org/wiki/Template:Welcome എന്നു (ml->en)മാറ്റിയാല്‍ ഒരോന്നിന്റെയും ഇംഗ്ലീഷ്‌ റ്റെമ്പ്ലേറ്റ്‌ കിട്ടും എന്നത്‌. പക്ഷേ ഈ രീതി ശരിയായ രീതിയാണെന്ന് പറയാന്‍ പറ്റില്ല. അങ്ങിനെയാവുമ്പോള്‍ ഇത്‌ എല്ലാ ലേഖനങ്ങളുടെ കാര്യത്തിലും ഈ രീതി ശരിയാവണം. ഉദാഹരണത്തിന്‌ http://ml.wikipedia.org/wiki/സ്വര്‍ണ്ണം എന്തിനു പകരം http://en.wikipedia.org/wiki//സ്വര്‍ണ്ണം എന്ന് മാറ്റിയാല്‍ അതിനു സമാനമായ ഇംഗ്ലീഷ്‌ താള്‍ (http://en.wikipedia.org/wiki/Gold) കിട്ടിയിരിക്കണം. അതേസമയം സ്വര്‍ണ്ണത്തിന്റെ ഇംഗ്ലീഷ്‌)താളിനു വേണ്ടി ഇടതുവശത്ത്‌ വരുന്ന ഇതര ഭാഷകളില്‍ നിന്ന് നമുക്ക്‌ ആവശ്യമുള്ള ഭാഷയിലേക്കുള്ള (ഇംഗ്ലീഷ്‌) കണ്ണിയില്‍ ക്ലിക്ക്‌ ചെയ്യാറാണ്‌ പതിവ്‌. ഇതേ രീതി തന്നെ റ്റെമ്പ്ലേറ്റുകളുടെ കാര്യത്തിലും ചെയ്യാവുന്നതാണ്‌. സംശയ നിവാരണത്തിന്‌ ഫലകം:സ്വാഗതം, ഫലകം:അപൂര്‍ണ്ണം എന്നിവ സന്ദര്‍ശിക്കാവുന്നതാണ്‌. ഇതേ രീതിയില്‍ തന്നെ എല്ലാ റ്റെമ്പ്ലേറ്റുകളുടെ അവസാനം <noinclude> ... </noinclude> കള്‍ക്കുള്ളില്‍ സമാനമായ ഇതര ഭാഷാ കണ്ണികള്‍ കൊടുത്താല്‍ ഈ പ്രശ്നം പരിഹരിക്കാവുന്നതേയുള്ളൂ. --സാദിക്ക്‌ ഖാലിദ്‌ 16:51, 26 ജൂണ്‍ 2007 (UTC)

        സാദിക്ക്, അതല്ല ബുദ്ധിമുട്ട്. ഞാന്‍ എന്റെ ദു:ഖം പറയട്ടെ.

ഞാന്‍ ഇംഗ്ലീഷ് വിക്കിപീഡിയയില്‍ നിന്ന് കോപ്പിയടിച്ച് ഒരു ലേഖനം തുടങ്ങുന്നു എന്ന് വെക്കുക. ടെമ്പ്ലേറ്റുകള്‍ സഹിതം. ഇങ്ങനെ ഒരു ടെമ്പ്ലേറ്റ് ഫലകം:Australasia temperate coniferous forest ലേഖനത്തില്‍ ഉണ്ടെങ്കില്‍ അത് ഒരു ചുവന്ന ലിങ്ക് ആയി മലയാളം വിക്കിപീഡിയയില്‍ വരും. ആ ലിങ്കില്‍ ക്ലിക്കിയാല്‍ പണ്ട് http://ml.wikipedia.org/w/index.php?title=Template:Australasia_temperate_coniferous_forest&action=edit എന്ന ലിങ്ക് വരുമായിരുന്നു. അതിനെ അങ്ങോട്ട് അടുത്ത വിന്‍ഡോവിലേക്ക് (കണ്ടോള്‍ റ്റി അടിച്ച് അടുത്ത റ്റാബിലേക്ക്) കോപ്പി പേസ്റ്റ് ചെയ്യുക. പിന്നെ ആദ്യത്തെ ml മാറ്റി en ആക്കുക. അപ്പോള്‍ ഇംഗ്ലീഷ് വിക്കിപീഡിയയുടെ റ്റെമ്പ്ലേറ്റിന്റെ സോഴ്സ് കിട്ടും. (http://en.wikipedia.org/w/index.php?title=Template:Australasia_temperate_coniferous_forest&action=edit). പിന്നെ റ്റെമ്പ്ലേറ്റ് പേര് മലയാളത്തിലോ ഇംഗ്ലീഷിലോ ആയതുകൊണ്ട് വിക്കിപീഡിയ ഒരു സര്‍‌വ്വ വിജ്ഞാനകോശം എന്ന് നിനച്ച് വായിക്കാന്‍ വരുന്ന അന്ത്യ ഉപഭോക്താവിന് (end user :-)) ) ഒരു ഗുണമോ ദോഷമോ ഇല്ല.

സാദിക്ക് പറയുന്നത് തെറ്റാണെന്നല്ല.. എന്റെ മടികൊണ്ട് ആണ് :-) അഡ്രസ് ബാറില്‍ റ്റൈപ്പ് ചെയ്യാന്‍. എത്ര കുറച്ച് ജോലിചെയ്ത് (കഴിയുമെങ്കില്‍ ജോലിചെയ്യാതെ) ജീവിക്കാം എന്ന് നോക്കിനടക്കുന്ന എന്നെപ്പോലെയുള്ള മറ്റു വിക്കിപീഡിയരും കാണും :-)

ലേഖനങ്ങള്‍ക്ക് നമ്മള്‍ ഇപ്പോള്‍ ഇംഗ്ലീഷിലും മലയാളത്തിലും പേരുകൊടുക്കാറുണ്ട്.. റീഡയറക്ട് ആയി.

Simynazareth 17:24, 26 ജൂണ്‍ 2007 (UTC)simynazareth

### [തിരുത്തുക] വിക്കിയിലെ മലയാളീകരണത്തിന് എന്തെങ്കിലും പ്രത്യാഘാതങ്ങള്‍‍ ഉണ്ടാകുമോ

മലയാളീരണം വളരെ നല്ലത് തന്നെ , പക്ഷെ ഇത്ര മാത്രം അക്ഷരങ്ങള്‍ ഉള്ളതും ഉച്ചാരണത്തിന് പ്രാധാന്യം ഉള്ള ഭാഷ വേറെ ഇല്ലെന്നാണ് ഞാന്‍ കരുതുന്നത്(ഈ അറിവിനെ തീരുത്താം). മറ്റുള്ള യുണീകോഡുകള്‍ക്ക് ഒരുതരത്തിലുള്ള പ്രശ്നം ഉണ്ടെന്ന് തോന്നുന്നില്ല. പ്രശ്നങ്ങളെ അതി ജീവിക്കുമ്പോഴാണ് , വിജയിക്കുന്നത്. ഇവിടെ മലയാളീകരണം വനതിന്റെ പ്രശ്നങ്ങള്‍ ഒരു പരിധി വരെ അതീജീവിച്ചു എന്നു തന്നെ പറയണം. പക്ഷെ അത് പോര മലയാള അക്ഷരങ്ങള്‍ വീണ്ടും സാങ്കേതിക മായ കാര്യങ്ങളില്‍‍ ഉപയോഗിക്കുമ്പോള്‍ ഇനിയും പ്രശ്നമുണ്ടാക്കാം എന്നാണ് ഞാന്‍ വീണ്ടും പറയാന്‍ ആഗ്രഹിക്കുന്നത്.

ഇത് നോക്കൂ,

- Edit tool counter JIGESH

- Edit tool counter Sunil

- Edit tool Counter Simy nazareth

- Edit tool Counter Tux the Penguin

- Edit tool Counter Sadik khalid

പ്രശ്നമില്ലാത്തവ

- Challiyan

ഇംഗ്ലീഷ് വിക്കി

- Jigesh

മേല്‍ കാണിച്ചിരിക്കുന്നവ ഒന്നു കാണുക. എന്നിട്ട് എന്ത് കൊണ്ട് ഇങ്ങനെ സംഭവിച്ചു എന്ന് പറയുക. ഇതിന് ഒരു പരിഹാരം തന്നെ പറ്റൂ. -- ജിഗേഷ് ►സന്ദേശങ്ങള്‍ 06:36, 2 ജൂലൈ 2007 (UTC)

  "If there were any problems, please email Interiot or post at User talk:Interiot." എന്നു പ്രസ്തുത താളിന്റെ താഴെ കൊടുത്തിട്ടുണ്ടല്ലോ? ഈ ചോദ്യം അവിടെ ചോദിക്കുന്നതല്ലേ നല്ലത്‌?

Now answer the below questions after trying the below tasks.

1. Try to sent the malayalam url of an article that is copied from opera browser through gtalk.
2. Try to send the percentge encoded url through email. See also what is happening once we forward it.
3. Try to use the percentge encoded url in blog. See what is happening once we republish it.
4. How to create the english url of all the non article pages (except the main articles.)

But I know the answers the current malayalm wiki owners are going to provide for these questions.

- Send an email to google to correct the problems in gtalk, gmail, and blogger. If the problem is there for other email clients, mail them.
- Do not use Malayalam WIKI article URL's any where out side wiki.
- Normal users like you just come and write the aricles in wiki as per our instructions. Do not question us.
- Do not write blog if you are a user of malayalam wiki, nor cite any malayalam article link in it.

Actually I have more problems to list. Since the bureaucrat and other admins are keeping quiet there is no point in discussing that here. This is NOT A PRIVATE WIKI. Do not make malayalm wiki the private wiki of some users. First have consensus in every thing doing in wiki.

Always think from end user perspective before implementing anything. Let there be backward compatability in what ever new technical changes that you are implementing.

It is high time that the bureaucraet of malayalm wiki should interfere in this matter and find a solution. If needed let there be a voting in this page വിക്കിപീഡിയ:വോട്ടെടുപ്പ്. --Shiju Alex 7:38, 2 ജൂലൈ 2007 (UTC)

    എന്തെങ്കിലും പരിഹാരം വേണമെങ്കില്‍ ഒരു അഭിപ്രായ സമന്വയത്തിനു ശ്രമിക്കൂ. അഭിപ്രായ സമന്വയം സാധ്യമല്ലെന്ന് തോന്നുന്നെങ്കില്‍ മാത്രം വോട്ടിനു ഇടൂ. Simynazareth 09:37, 2 ജൂലൈ 2007 (UTC)simynazareth

  വളരെ നല്ല ഉത്തരം സാദിക്കെ, ഒന്നാമത് താങ്കളോട് മാത്രമല്ല ഈ പ്രശ്നം അവതരിപ്പിച്ചത് എന്നു മനസിലാക്കുക. Interiot നു മെയില്‍ ചെയ്തിട്ടുണ്ട്. പക്ഷെ താങ്കള്‍ക്ക് ഒന്നും മനസിലായില്ല ഞാന്‍ എന്താണവതരിപ്പിച്ചത്. എന്തായാലും ഞാന്‍ വിശദീകരിക്കാം, പ്രശ്നമുള്ള ഉള്ളവരെല്ലാം അവരുടെ സ്റ്റാറ്റിറ്റിക്സ് ഡയഗ്രം ഉപയോഗിക്കുന്നവരാണ്. സ്റ്റാറ്റിറ്റിക്സ് ഡയഗ്രം ഇല്ലാത്ത ആള്‍ക്ക് (ചള്ളിയന്‍)പ്രശ്നം ഇല്ല. പിന്നെ ഇംഗ്ലീഷ് വിക്കിയ്ല്‍ സ്റ്റാറ്റിറ്റിക്സ് ഡയഗ്രം ഉള്ള എനിക്ക് അതിന്റെ counter കാണാം , ഒരു പ്രശ്നവുമില്ലാതെ. ഇതില്‍ നിന്ന് മനസിലാക്കേണ്ടത് മലയാളീകരണം കൊണ്ട് പറ്റിപ്പോയതാണെന്ന്. കാരണം ഈ ഡയഗ്രം എനിക്ക് വ്യക്തമായിരുന്നു. മലയാളീകരണത്തിന് മുമ്പ്. ഞാന്‍ മലയാളീകരണം എടുത്ത് കളയാന്‍ ആഗ്രഹിക്കുന്നില്ല. പക്ഷെ പ്രശ്നം പരിഹരിക്കണം എന്നാണ് , പിന്നെ ഇത് എന്റെ മാത്രം ആവശ്യമാണെന്ന് തോന്നുണ്ടെങ്കില്‍ വേണ്ട. -- ജിഗേഷ് ►സന്ദേശങ്ങള്‍ 07:51, 2 ജൂലൈ 2007 (UTC)
    എന്റെ അഭിപ്രായമാണ്‌ ഞാന്‍ പറഞ്ഞത്‌. ഇനിയും ആര്‍ക്കുവേണമെങ്കിലും അഭിപ്രായങ്ങള്‍ പറയാമല്ലോ.എനിക്ക്‌ പറ്റുന്നത്‌ ഞാനും ചെയ്തിട്ടുണ്ട്‌--സാദിക്ക്‌ ഖാലിദ്‌ 08:02, 2 ജൂലൈ 2007 (UTC)

  മേല് പറഞ്ഞിരിക്കുന്ന പ്രശ്നം മലയാളം വിക്കിപീഡിയയുടേ പ്രശ്നമല്ല ്~ഇന്റീരിയോട്ട്റ്റൂളിന്റെ പ്രശ്നമാണെന്നാണ്‌ തോന്നുന്നത്. അത് ":" -നു മുമ്പുള്ള എന്തിനേയും നേം സ്പേസ് ആയായിരിക്കും കണക്കാക്കുന്നത്. ചള്ളിയനും ജിഗേഷും ശ്ലോകം എന്നൊക്കെ ആദ്യമുള്ള ലേഖനങ്ങള് തിരുത്താഞ്ഞതു മൂലമാവാം അവ ലിസ്റ്റ് ചെയ്യപ്പെടാത്തതും. എഡിറ്റ് റ്റൂളിനായി വിക്കിപീഡിയ സൃഷ്ടിക്കുക എന്നു പറയുന്നത് ശരിയല്ല എന്നാണ്‌ എനിക്ക് തോന്നുന്നത്. ചില ~ഇന്റീ.... റ്റൂളുകളില് ഈ പ്രശ്നവുമില്ല --പ്രവീണ്‍: സംവാദം‍ 08:33, 2 ജൂലൈ 2007 (UTC)

ജിഗേഷ് ചൂണ്ടിക്കാണിച്ച പ്രശ്നംമലയാളീകരണം കൊണ്ട് വന്നതല്ല. മറിച്ച് നേം സ്പേസിന്റെ ഓപ്പറേറ്റര്‍ ആയ : ലേഖനത്തിന്റെ തലക്കെട്ടില്‍ ഉപയോഗിച്ചത് കൊണ്ട് വന്നതാണ്.

പ്രസ്തുത ടൂളില്‍ കൂടിഎന്റെ യൂസര്‍ നെയിം വെച്ച് നോക്കിയാല്‍ ജിഗേഷ് ഇവിടെ തന്നതിനേക്കാള്‍ വലിയ ലിസ്റ്റ് കിട്ടും Shiju Alex

നേംസ്പ്പേസ് ഓപ്പറേറ്റര്‍ ആയ : ഒരു ലേഖനത്തിന്റെ തലക്കെട്ടിലും ഉപയോഗിക്കാതിരുന്നാല്‍ പ്രശ്നം തീര്‍ന്നു. നേം സ്പേസിന്റെ ഓപ്പറേറ്റര്‍ ആയ : തലക്കെട്ടില്‍ ഉപയോഗിച്ചിരുന്ന നൂറോളം പേജുകളുടെ തലക്കെട്ട് ഇന്നലെ മാറ്റിയിട്ടുണ്ട്.

ഞാന്‍ മുകളില്‍ ലിസ്റ്റ് ചെയ്തതാണ് മലയാളീകരണത്തിന്റെ പ്രശ്നങ്ങള്‍. അതിനു ഒരു പരിഹാരം ആണ് വേണ്ടത്.--Shiju Alex 09:06, 2 ജൂലൈ 2007 (UTC)

  ഷിജുവിനെ ആദ്യത്തെ മൂന്നുചോദ്യങ്ങള്‍ക്കുള്ള ഉത്തരമാണ്‌ കുറുക്കുവഴി.. അത് നാം ധാരാളമായി ഉപയോഗിക്കുന്നുമുണ്ട്. ഇനി നാലാമത്തെ ചോദ്യം നോക്കാം. അതിനുത്തരമായി ആദ്യം തന്നെ ഞാന്‍ പറയട്ടെ.. മലയാളത്തില്‍ യൂസര്‍ നെയിം ഉള്ളവര്‍ക്ക് യൂസര്‍ എന്ന നെയിംസ്പേസിലൂടെ‍ റീഡയറക്റ്റ് ഒരിക്കലും പറ്റില്ല.. എന്തെന്നാല്‍ ആ പേരില്‍ വേറെ യൂസര്‍ വന്നാല്‍ കുഴപ്പമാകും. എന്നാല്‍ നമ്മുടെ മിക്കവാറും പേരുടേയും യൂസര്‍ നെയിമുകള്‍ ഇംഗ്ലീഷില്‍ തന്നെയായതു കൊണ്ട് ഇംഗ്ലീഷ് യു.ആര്‍.എല്‍. ആയിരുന്നു എല്ലാവര്‍ക്കും വന്നു കൊണ്ടിരുന്നത്.. അതിപ്പോള്‍ പെര്‍സെന്റേജ് എന്‍‌കോഡഡ് ആയിപ്പോയി.. ഇനിയിപ്പോള്‍ ഈ പേജിലേക്ക് ഒരു ഇംഗ്ലീഷ് യു.ആര്‍.എല്‍. വേണമെങ്കില്‍ നമ്മള്‍ മെയിന്‍ നെയിംസ്പേസില്‍ നിന്നും റീഡയറക്റ്റ് കൊടുക്കേണ്ടി വരും. ഇതിനെയൊക്കെ മറികടക്കാന്‍ ഒരു മാര്‍ഗം ഞാന്‍ സമര്‍പ്പിക്കുന്നു. എന്തു കൊണ്ട് നമുക്കൊരു ഇംഗ്ലീഷ് നെയിംസ്പേസുകൂടി തുടങ്ങിക്കൂടാ?.. ഇത്തരത്തിലുള്ള റീഡയറക്റ്റുകള്‍ക്കും കുറുക്കുവഴിക്കുമായി.. അങ്ങനെ ഇന്റര്‍ നെയിംസ്പേസ് പ്രശ്നങ്ങള്‍ ആ നെയിം സ്പേസില്‍ മാത്രം ഒതുക്കാം. link എന്ന് ഞാന്‍ ആ നെയിം സ്പേസിന്‌ പേരും നിര്‍ദ്ധേശിക്കുന്നു.

--Vssun 10:32, 2 ജൂലൈ 2007 (UTC)

ഇല്ലല്ലോ സുനിലേ കുറുക്കുവഴി , ലേഖനങ്ങള്‍ക്ക് മാത്രം ഉള്ള പരിഹാരം ആണ്. നോണ്‍ ആര്‍ട്ടിക്കിള്‍സിനു കുറുക്കുവഴി ഉണ്ടാക്കിയാല്‍ തന്നെ പ്രസ്തുത നേംസ്പേസുകള്‍ പേര്‍സേന്റേജ് എന്‍ക്കോഡ് ചെയ്യപ്പെടും. വിക്കിയില്‍ വന്ന് എഡിറ്റുകള്‍ മാത്രം ചെയ്യുന്നവര്‍ക്ക് മേല്‍ പറഞ്ഞതിന്റെ ബുദ്ധിമുട്ടുകള്‍ പ്രശ്നം അല്ല. വിക്കിയില്‍ ലെഖനത്തിന്റെ ലിന്‍കുകളും, മറ്റ് നോണ്‍ ആര്‍ട്ടിക്കുകളുടെ ലിങ്കുകളും പല സ്ഥലത്ത് പല വിധത്തില്‍ പലര്‍ ഉപയോഗിക്കുന്നുണ്ട്. അവര്‍ നേരിടുന്ന ചില പ്രശ്നങ്ങള്‍ ആണ് ഞാന്‍ മുകളില്‍ ലിസ്റ്റ് ചെയ്തത്. ഇനിയും കൂടുതല്‍ പ്രശ്നങ്ങള്‍ ഉണ്ട്.

ലേഖനത്തിന്റെ ലിങ്കിനു കുറുക്കു വഴി മതി സമ്മതിച്ചു. മറ്റുള്‍ലതിന്റേതിനോ. ഇനി ഇതിനു മറുപടിയായി കിട്ടാന്‍ പോകുന്നതിന്റെ സാമ്പിള്‍ ഞാന്‍ ഇപ്പ്പോല്‍ തന്നെ തരാം.

- സ്വന്തം താത്പര്യത്തെ എന്തിനു ഭൂരിപക്ഷത്തിന്റെ താത്പര്യമായി ചിത്രീകരിക്കണം?

- ഇംഗ്ലീഷ്‌ മാത്രം മനസ്സിലാകുന്നവര്‍ക്ക്‌ ഇംഗ്ലീഷ്‌ വിക്കിപീഡിയ ഉണ്ടെന്ന കാര്യം മറക്കരുത്‌.

- അഡ്രസ്സ്‌ ബാറില്‍ പേര്‍സെന്റേജ്‌ വരുന്നത്‌ പണ്ടെയുള്ളതാണല്ലോ! അതു കൊണ്ടല്ലെ ഗവേഷണം നടത്തി കുറുക്കുവഴി കണ്ടുപിടിച്ചത്‌. എന്തിനാ കണ്ണടച്ച്‌ ഇരുട്ടാക്കുന്നത്‌?

- റ്റൈപ്‌ ചെയ്യാന്‍ എളുപ്പത്തിനും മലയാള അക്ഷരാഭ്യാസമില്ലാത്തവര്‍ക്ക്‌ മനസ്സിലാകാനും വേണ്ടി ഇനി ലേഖനങ്ങള്‍ കൂടി ഇംഗ്ലീഷിലാക്കേണ്ടി വരുമോ ആവോ?

- ഒരു കാര്യം മനസ്സിലാക്കിയാല്‍ കൊള്ളാം പെര്‍സെന്റേജ്‌ വരുന്നത്‌ വിക്കിപീഡിയ നേംസ്പേസ്‌ മലയാളത്തിലാക്കിയതുനൊണ്ടൊന്നുമല്ല; മറിച്ച്‌ തങ്കളുപയോഗിക്കുന്ന ബ്രസറിന്റെ തകരാറാണ്‌. എളുപ്പവഴി ദിവന്‍ഷി പറഞ്ഞതു തന്നെ ഓപറ ഉപയോഗിക്കുക.

ഒരു പ്രാവശ്യം ഈ പ്രശ്നം അവതരിപ്പിച്ചപ്പോള്‍ എനിക്കു കിട്ടിയ മറുപടികളാണ് മുകളില്‍.

ചുരുക്കി പറഞ്ഞാല്‍ എന്റെ സ്വകാര്യ ആവശ്യത്തിനു ബ്ലോഗിലും മറ്റു ഉപയോഗിക്കാന്‍ പാകത്തിനു വിക്കിയെ മാറ്റി എടുക്കണം എന്നു കൂടി പറഞ്ഞാല്‍ പൂര്‍ത്തിയായി. ഞങ്ങളുടെ ഇഷ്ടത്തിനു എഴുതിയില്ലെങ്കില്‍ താന്‍ പോയി ഇംഗ്ലീഷ് നേംസ്പേസ് ഉപയോഗിക്കുന്ന ഇംഗ്ലീഷ് വിക്കി ഉപയോഗിക്ക് എന്നു കൂടി പറഞ്ഞ എന്നെ അങ്ങ് ബ്ലോക്കു കൂടി ചെയ്താല്‍ വളരെ നന്നായിരിക്കും.

സുനില്‍ പറഞ്ഞു "link എന്ന് ഞാന്‍ ആ നെയിം സ്പേസിന്‌ പേരും നിര്‍ദ്ധേശിക്കുന്നു."

link ഓ വേറെ എന്തോ ആകട്ടെ. പ്രശ്നത്തിനു പരിഹാരം ആണ് ചോദിക്കുന്നത്. അതായത് ഇംഗ്ലീഷ് യൂആര്‍ ല്‍ പേര്‍േന്റേജ് എന്ദോഡ് ചെയ്യപ്പെടരുത്.

വിക്കിയില്‍ നീരാടുന്ന ഞാന്‍ ഒരു പ്രശ്നത്തിനു പരിഹാരം ചോദിച്ചിട്ട് കിട്ടുന്ന മറുപടികള്‍ ഇത്തരം ആണെങ്കില്‍‍ ഇവിടെ വരുന്ന പുതിയ യൂസര്‍മാരെ നിങ്ങള്‍ എല്ലം കൂടി അടിച്ച് ഓടിക്കുമല്ലോ. അങ്ങനെ ചിലരുടെ ഇടപെടല്‍ മൂലം ഇവിടെ നിന്നു ഓടിയ ചില യൂസര്‍മാര്‍ ഉണ്ടെന്നു ഖേദപൂര്‍വ്വം അറിയിക്കട്ടെ.

സം‌വാദത്തില്‍ എന്താണ് പറഞ്ഞിരിക്കുന്നത്, ഈ പ്രശ്നത്തിന്റെ ബുദ്ധിമുട്ടുകള്‍ എന്തൊക്കെയാണ് എന്നു മനസ്സിലാക്കിയതിനു ശേഷം മറുപടി തന്നാല്‍ ഉപകാരം.--Shiju Alex 15:37, 2 ജൂലൈ 2007 (UTC)

## [തിരുത്തുക] സന്ദേശങ്ങള്‍

സന്ദേശങ്ങള്‍ മലയാളീകരിക്കേണ്ട ആവശ്യം പിന്നെയും ഉയര്‍ന്നു വന്നിരിക്കുന്നു. അയ്യോ... വടിയെടുക്കല്ലേ... ഇത്‌ മുഴുവന്‍ കേള്‍ക്കൂന്നേ... മലയാളം ആവശ്യമില്ല ഇംഗ്ലീഷ്‌ തന്നെ മതി എന്ന് താങ്കള്‍ക്ക്‌ തോന്നുന്നുണ്ടെങ്കില്‍ Special:Preferences-ല്‍ നിന്നും താങ്കള്‍ക്ക്‌ ഇംഗ്ലീഷോ അതല്ല സ്വന്തം ഇഷ്ടാനുസരണമുള്ള മറ്റ്‌ ഭാഷയോ തിരഞ്ഞെടുക്കാവുന്നതാണ്‌. ഇങ്ങനെ ചെയ്യുക വഴി മിക്കവാറും എല്ലാ സന്ദേശങ്ങളും താങ്കള്‍ തിരഞ്ഞെടുത്ത ഭാഷയില്‍ തന്നെ കാണിക്കുന്നതായിരിക്കും. ഇനി മലയാളം ആവശ്യമുള്ളവര്‍ Special:Allmessages-ന്റെ സംവാദതാളില്‍ (Talk) (ഒാരോ സന്ദേശത്തിനും ഒാരോ സംവാദ താള്‍ പ്രത്യേകം നിലവിലുണ്ട്‌) തര്‍ജ്ജിമകളും നിര്‍ദ്ദേശങ്ങളും രേഖപെടുത്തുവാന്‍ അപേക്ഷിക്കുന്നു. --സാദിക്ക്‌ ഖാലിദ്‌ 08:47, 1 ജൂലൈ 2007 (UTC)

    ) --202.83.54.197 09:15, 2 ജൂലൈ 2007 (UTC) ചള്ളിയാന്‍

      m:Localization_statistics മലയാളം :-(

ഇത് അപ്ഡേറ്റ് ചെയ്യാത്ത ഡാറ്റയില്‍ നിന്നും ഉണ്ടാക്കിയിരിക്കുന്നതാണെന്നു തോന്നുന്നു.. 0 ശതമാനമേ.. :)--Vssun 06:34, 10 ജൂലൈ 2007 (UTC)

## [തിരുത്തുക] മലയാളം നേം‌സ്പേസുകള്‍

മലയാളത്തിലുള്ള നേം സ്പേസുകള്‍ വിക്കിപീഡിയയുടെ പുറത്ത് വിക്കിപേജുകളെ ലിങ്ക് ചെയ്യുന്നതില്‍ ഉണ്ടാക്കുന്ന ബുദ്ധിമുട്ടുകള്‍ എല്ലാവര്‍ക്കും അറിയാമല്ലോ. നമ്മുടെ കുറുക്കുവഴി({{prettyurl}}) പോലെ ഈ പ്രശ്നത്തിന്‍ ഒരു പരിഹാരം ഞാന്‍ നിര്‍ദ്ദേശിക്കുന്നു. {{nsfix}} എന്ന പുതിയ ഫലകത്തെ ഇതിനായി ഉപയോഗിക്കാം. നേം സ്പേസുകളെ അതാതിന്റെ ഇംഗ്ലീഷ് പേരിലേയ്ക്ക് ഈ ഫലകം തന്നത്താന്‍ മാറ്റും. ഇംഗ്ലീഷ് തലക്കെട്ടുള്ള പേജുകളില്‍ (eg: ചിത്രം:Example.jpg) ഇത് വെറുതേ ചേര്‍ത്താല്‍ മതിയാവും({{nsfix|English Name}}) .അപ്പോള്‍ ഈ ഫലകം http://ml.wikipedia.org/wiki/Image:Example.jpg എന്ന പൂര്‍ണ്ണ URL ഫ്രെയിം ചെയ്തുകൊള്ളും. മലയാളം തലക്കെട്ടുള്ള പേജുകളില്‍ ആദ്യം ഇംഗ്ലീഷ് റീഡയറക്ഷന്‍ പേജ് വേണ്ടി വരും അതിനുശേഷം {{nsfix|English Name}} എന്ന രീതിയില്‍ അത് ചേര്‍ക്കുക. ഫലകങ്ങളില്‍ ഇത് ഉപയോഗിക്കുമ്പോള്‍ നിര്‍ബന്ധമായും <noinclude>> കണ്‍സ്ട്രക്റ്റിനുള്ളില്‍ വേണം ഉപയോഗിക്കാന്‍.

ഉദാഹരണത്തിനായി nsfix ഫലകം ഇവിടെ ചേര്‍ക്കുന്നു

- http://srv42/wiki/Project:Wiki_Panchayath_Technical

വേണ്ടിവന്നാല്‍ ടൂള്‍ ബാറില്‍ ഈ ഫലകം ചേര്‍ക്കാനായി ഒരു ബട്ടണും വയ്ക്കാം. --ടക്സ് എന്ന പെന്‍‌ഗ്വിന്‍ 06:08, 3 ജൂലൈ 2007 (UTC)

  ബഗ്ഗുകള്‍ ഇഷ്ടം പോലെ. ഒരെണ്ണം. Wikipedia എന്ന ഒരു നേംസ്പേസ് നിലവിലുണ്ടെന്നു തോന്നുന്നില്ല. അതിനു പകരം WP എന്ന നേം സ്പേസ് ആണ് ഉപയോഗിക്കുന്നത്. അതിനാല്‍ തന്നെ ടക്സ് കാണിച്ച ഉദാഹരണം തന്നെ വര്‍ക്ക് ചെയ്യുന്നില്ല.

  പിന്നെ ഇതിന്റെ പ്ലേസ് മെന്റ് ഇപ്പോള്‍ പ്രെറ്റി റ്റയൂആര്‍ കിടക്കുന്ന സ്ഥലത്തേക്ക് മാറ്റിയാല്‍ നന്ന്. ഇപ്പോള്‍ ലേഖനം തുടങ്ങുന്നതു തന്നെ ഈ ലിങ്ക് കൊണ്ടാണ്. അതു ശരിയാവില്ല.

  ബാക്കി ബഗ്ഗുകള്‍ പിന്നാലെ.--Shiju Alex 06:28, 3 ജൂലൈ 2007 (UTC)

Thanks shiju,

Its was a real bug. Mediawiki considers anything with wikipedia: or w: prefix as a link to English wiki. It's now fixed. Dont tell me that the above link (http://srv42/wiki/Project:Wiki_Panchayath_Technical) is not working :) . It WONT work coz its a cross namespace reference. The PrettyURL redirection is wrong for this page. The current Redirection page (Wiki_Panchayath_Technical)is in the (main) namespace and it is expected to be under Project namespace. Obviously this template will come up with unexpected behavior.

One more thing. I dont like placing it on the top of the pages. I like to use this template in the article body just like external links. like

      ==Freindly URL==
     *{{nsfix|Wiki Panchayath Technical}}

Thanks for your help. --ടക്സ് എന്ന പെന്‍‌ഗ്വിന്‍ 11:41, 3 ജൂലൈ 2007 (UTC)

അതു ശരിയാണ്. ഈ പേജിനു കൊടുത്തിരിക്കുന്ന പ്രെറ്റി യൂ ആര്‍ എല്‍ തെറ്റാണ്. സത്യത്തില്‍ അതു ഒരു സാധാരണ ലേഖനം പോലെ ആണ് ഇപ്പോള്‍. Wikipedia എന്ന നേംസ്പേസ് നിലവിലില്ല എന്നു ഞാന്‍ കുറച്ച് ദിവസം മുന്‍പ് നോട്ട് ചെയ്തിരുന്നു. പകരം അതിനു WP എന്ന നേംസ്പേസ് ആണ് ഉപയോഗിക്കുന്നത്. ബാക്കി വൈകുന്നേരം നോക്കാം. എന്തായാലും മലയാളം വിക്കിയുടെ പ്രോഗ്രാമിങ്ങ് രാജകുമാരന്‍ കലക്കുന്നുണ്ട്. :) --Shiju Alex 11:49, 3 ജൂലൈ 2007 (UTC)

FYI: I strongly believe that WP is not a namespace and anything starting with WP falls under the (main) namespace itself. U can try giving {{NAMESPACE}} in those pages for example WP:NPA(Dont save it just take a preview, try in all pages). Here Project namespace is the equivalent for വിക്കിപീഡിയ and not WP. --ടക്സ് എന്ന പെന്‍‌ഗ്വിന്‍ 12:02, 3 ജൂലൈ 2007 (UTC)

ഷിജു പറഞ്ഞു..

| ഇല്ലല്ലോ സുനിലേ കുറുക്കുവഴി , ലേഖനങ്ങള്‍ക്ക് മാത്രം ഉള്ള പരിഹാരം ആണ്. നോണ്‍ ആര്‍ട്ടിക്കിള്‍സിനു കുറുക്കുവഴി ഉണ്ടാക്കിയാല്‍ തന്നെ പ്രസ്തുത നേംസ്പേസുകള്‍ പേര്‍സേന്റേജ് എന്‍ക്കോഡ് ചെയ്യപ്പെടും. |

ഷിജു ഈ പറഞ്ഞത് തെറ്റാണെന്ന്. ഈ താളിനു മുകളിലുള്ള കുറുക്കുവഴി മാത്രം നോക്കിയാല്‍ മതി. മെയിന്‍ നെയിംസ്പേസില്‍ നിന്നാണ്‌ ഇത് ലിങ്ക് ചെയ്യപ്പെടുന്നത് എന്നതു കൊണ്ട്.. ഇത്തരം ലിങ്കിനു വേണ്ടി മാത്രം ഒരു നെയിംസ്പേസ് ഉണ്ടാക്കണം.. ടക്സ് പറഞ്ഞതു പോലെ WP യും ഒരു നെയിംസ്പേസ് അല്ല.. അതും മെയിന്‍ നെയിംസ്പേസില്‍ തന്നെയാണ്‌. --Vssun 12:10, 3 ജൂലൈ 2007 (UTC)

അപ്പോള്‍ Link എന്ന ഒരു പുതിയ നേംസ്പേസ് ഉണ്ടാക്കി എല്ലാ നോണ്‍ ആര്‍ട്ടിക്കിള്‍സിനും ലിങ്ക് കൊടുക്കാം എന്നാണോ സുനില്‍ പറയുന്നത്.

പിന്നെ ഞാന്‍ നോണ്‍ ആര്‍ട്ടില്ക്കിള്‍സിനു കുറുക്കുഴി ഉണ്ടാക്കാം എന്നു പറഞ്ഞത് പ്രസ്തുത നോണ്‍ ആര്‍ട്ടിക്കിളിന്റെ നേംസ്പ്പ്സു കൂടി ഉപയോഗിച്ചാണ്.അല്ലാതെ ഇപ്പോള്‍ ഈ താളില്‍ കൊടുത്തിരിക്കുന്ന പോലെ മെയിന്‍ സ്പെയ്സില്‍ ഉള്ള കുറുക്കുവഴി അല്ല. അതു തെറ്റുമാണെന്നു തോന്നുന്ന്നു.--Shiju Alex 12:57, 3 ജൂലൈ 2007 (UTC)

  അതേ ഷിജു.. അതു തെറ്റാണെന്നു തന്നെ തോന്നുന്നു.. പിന്നെ ഈ തെറ്റുകള്‍ മുഴുവനും ലിങ്ക് സഹിക്കട്ടെ.. :)--Vssun 07:05, 4 ജൂലൈ 2007 (UTC)

## [തിരുത്തുക] നാഥനില്ലാക്കളരി

മലയാളം വിക്കിപീഡിയയെപ്പറ്റിയാണ്. കണ്ണില്ക്കണ്ട സൈറ്റുകളില്നിന്നൊക്കെ എടുക്കുന്ന ചിത്രങ്ങള്ക്ക് വ്യാജമായ ലൈസെന്സ് നല്കി അപ് ലോഡ് ചെയ്യുക. സ്വകാര്യ വെബ്സൈറ്റുകളിലെ watermarked ചിത്രങ്ങള് സര്ക്കാര് വകയാണെന്നു പറഞ്ഞ് എടുത്തു പെരുമാറുക. കേരളത്തിലെ ബീമാപ്പള്ളിയിലെ കോപ്പിറൈറ്റ് രീതിയല്ല വിക്കിമീഡിയ ഫൌണ്ടേഷന്റെ copyright policy എന്ന് മലയാളം വിക്കിപീഡിയയിലെ administrators മനസ്സിലാക്കിയിട്ടില്ലേ? Calicuter 15:55, 17 ജൂലൈ 2007 (UTC)

## [തിരുത്തുക] Time Line

അഹോം രാജവംശം എന്ന താള്‍ നോക്കുക. < timeline > എന്ന റ്റാഗ് നേരെ പ്രവര്‍ത്തിക്കുന്നില്ല. Simynazareth 08:11, 18 ജൂലൈ 2007 (UTC)

  timeline-ല്‍ മലയാളം വര്‍ക്കുചെയ്യില്ല. ടക്സ് അതിനെ മലയാളം പഠിപ്പിച്ചുകൊണ്ടിരിക്കുകയാ :-) --സാദിക്ക്‌ ഖാലിദ്‌ 08:30, 18 ജൂലൈ 2007 (UTC)

## [തിരുത്തുക] Using images from Commons

വിക്കിപീഡിയ commonsലെ ഒരു image, external link ഉപയോഗിക്കാതെ എങ്ങനെയാണ് മലയാളം വിക്കിയില്‍ ഉപയോഗിക്കാന്‍ സാധിക്കുക? ജേക്കബ് 13:39, 3 ഓഗസ്റ്റ്‌ 2007 (UTC)

  കോമണ്‍‌സിലെ ഇമേജ് ഫയല്‍ നെയിം അതേപോലെ ഇവിടെയും ഉപയോഗിച്ചാല്‍ മതി ജേക്കബ്. ഇവിടെ അപ്‌ലോഡ് ചെയ്യേണ്ട കാര്യമില്ല.മന്‍‌ജിത് കൈനി 13:44, 3 ഓഗസ്റ്റ്‌ 2007 (UTC)
    നന്ദി മഞ്ജിത്, വര്‍ക്കു ചെയ്യുന്നുണ്ട്.. ജേക്കബ് 17:52, 3 ഓഗസ്റ്റ്‌ 2007 (UTC)

## [തിരുത്തുക] പെരുകുന്ന താളുകള്‍

ഒരു താള്‍ rename ചെയ്യുമ്പോള്‍ 2~3 പുതിയ താളുകള്‍ സൃഷ്ടിക്കപ്പെടുന്നുണ്ടല്ലോ.. എന്നാല്‍ ഇവയൊട്ട് “പുതിയ താളുകളുടെ” പട്ടികയില്‍ ഒട്ടു കാണപ്പെടുന്നുമില്ല.. എന്താണ് ഇതിന്റെ ഒരു ഗുട്ടന്‍സ്? എന്തായാലും ഒരു 10+ താളുകള്‍ ഞാന്‍ rename ചെയ്തപ്പോള്‍ ഒരു 30നു മേല്‍ പുതിയ താ‍ളുകള്‍ സൃഷ്ടിക്കപ്പെട്ടു എന്നു തോന്നുന്നു. ഡെപ്ത് 72ല്‍ നിന്നും 71 ആയി കുറഞ്ഞിട്ടുമുണ്ട്. ഈ താളുകള്‍ zombies വല്ലോം ആണോ? That is why I am worried whether we need to hunt these down initially itself.. --ജേക്കബ് 12:06, 11 ഓഗസ്റ്റ്‌ 2007 (UTC)

  ഒരു ലേഖനം റീഡയറക്ട് ചെയ്ത് ഉണ്ടാക്കുന്ന ലേഖനം പുതിയലേഖനം അല്ല. പുതിയതായി ഉണ്ടാകുന്ന ലേഖനങ്ങള്‍ക്ക് ആനുപാതികമായി നോണ്‍ ആര്‍ട്ടിക്കിള്‍സ് ഇല്ലാത്തതു കൊണ്ടും, ലേഖനങ്ങള്‍ക്ക് ആനുപാതികമായി തിരുത്തലുകള്‍ നടത്താത്തു കൊണ്ടും ആണ് ഡെപ്ത്ത് കറഞ്ഞത്. --Shiju Alex 12:25, 11 ഓഗസ്റ്റ്‌ 2007 (UTC)

    >>ഒരു ലേഖനം റീഡയറക്ട് ചെയ്ത് ഉണ്ടാക്കുന്ന ലേഖനം പുതിയലേഖനം അല്ല.
    ഇതുതന്നെയാണ്‌ ഞാന്‍ സൂചിപ്പിച്ച പ്രശ്നവും. കഴിഞ്ഞ മൂന്നു ദിവസമായി ഏതാണ്ട് 20ല്‍ താഴെ പുതിയ താളുകളെ സൃഷ്ടിക്കപ്പെട്ടിട്ടുള്ളൂ (“പുതിയ താളുകള്‍“ എന്ന ലിങ്ക് നോക്കുക). പക്ഷേ മൊത്തം ലേഖനങ്ങളുടെ എണ്ണം ഏതാണ്ട് 50~60 കണ്ട് വര്‍ധിച്ചു. ശ്രദ്ധിച്ചിരുന്നോ? സംശയം തോന്നിയതിനാള്‍ ഓരോ redirect കൊടുത്തിട്ടും “മൊത്തം താളുകളുടെ എണ്ണം“ ഞാന്‍ നോക്കിപ്പോന്നു. എന്റെ observation അനുസരിച്ച് ഓരോ പ്രാവശ്യവും redirectനു ശേഷം 2~3 താളുകള്‍ വീതം (കൃത്യമായി ഓര്‍മ്മയില്ല) കൂടി കണ്ടു. ഇതാണ് പ്രശ്നം.

    നാം ഉണ്ടാക്കുന്ന ലേഖനങ്ങള്‍ക്ക് ആനുപാതികമായി എഡിറ്റ് ഒക്കെ മുമ്പത്തെപ്പോലെ നടത്തുന്നുണ്ട്, അതുപോലെ non-articles ഉം ആനുപാതികമായി വര്‍ദ്ധിക്കുന്നുണ്ട് എന്നാണ് ഞാന്‍ observe ചെയ്തത്. അതുകൊണ്ട് ഡെപ്ത് കുറയാന്‍ യഥാര്‍ത്ഥ കാരണം ഈ താളുകളുടെ അസാധാരണമായ വളര്‍ച്ചയാണ്. ഇതെങ്ങനെ സംഭവിച്ചു എന്നന്വേഷിക്കുന്നത് എന്തെങ്കിലും തെറ്റുണ്ടെങ്കില്‍ (maybe wiki software bug) തിരുത്താന്‍ സാധിക്കും --ജേക്കബ് 14:03, 11 ഓഗസ്റ്റ്‌ 2007 (UTC)

      [[വിഭാഗം:വേഗത്തില്‍ നീക്കം ചെയ്യപ്പെടേണ്ട ലേഖനങ്ങള്‍]]
      [[വിഭാഗം:നീക്കം ചെയ്യപ്പെടേണ്ട ലേഖനങ്ങള്‍]]

      ഈ താളുകളില്‍ ഡിലീറ്റ് ചെയ്യാന്‍ ഇട്ടിരിക്കുന്ന ലേഖനങ്ങളില്‍ പലതും (ചിലതിനു അനാവ്ശ്യമായി AFD ചേര്‍ത്തിട്ടുണ്ട്) എത്രയും പെട്ടന്ന് ഒഴിവാക്കേണ്ടതാണ്. ഡിലീറ്റ് ചെയ്യാന്‍ ഇട്ടിരിക്കുന്ന ഈ ലേഖനങ്ങള്‍ ഒക്കെ ആര്‍ട്ടിക്കിള്‍സ് ആയി ആണ് എണ്ണുന്നത്. നമ്മുടെ കാര്യനിര്വാഹകര്‍ ഇതൊന്നും കാണുന്നില്ലേ. --Shiju Alex 14:20, 11 ഓഗസ്റ്റ്‌ 2007 (UTC)

        രണ്ട് ബൈബിള്‍ സംബന്ധമായ ലേഖനങ്ങളില്‍ {{AFD}} ഉണ്ട്. പക്ഷേ അതു പോരല്ലോ.. ഏതാണ്ട് 30 ലേഖനങ്ങള്‍ അധികമായി ഉണ്ട്. --ജേക്കബ് 14:38, 11 ഓഗസ്റ്റ്‌ 2007 (UTC)

          പുതിയ താളുകള്‍ സ്ഥിരം നിരീക്ഷിക്കുന്ന ആളായതു കോണ്ടു പറയുകയാണ്‌. ജേക്കബ് പറഞ്ഞ പ്രശ്നങ്ങള്‍ ഒന്നും ഇല്ലെന്നാണ്‌ എനിക്ക് തോന്നുറന്നത്. റീഡയറക്റ്റ് പുതിയ താളാകുന്നില്ല്. പക്ഷേ എ.എഫ്.ഡി. താളുകളുടെ എണ്ണം കൂട്ടുന്നുണ്ട്. --Vssun 17:00, 11 ഓഗസ്റ്റ്‌ 2007 (UTC)

            പ്രധാനപ്പെട്ട ഒരു കാര്യം വിട്ടുപോയി. ആവശ്യത്തിന്‌ കണ്ടന്റ് ഇല്ലാത്ത ലേഖനങ്ങള്‍ എണ്ണത്തില്‍ കൂട്ടുകയില്ല. എന്നാല്‍ അവ പിന്നീട് വിപുലീകരിക്കുമ്പോള്‍ എണ്ണത്തില്‍ പെടുത്തുകയും ചെയ്യുന്നു. --Vssun 20:12, 11 ഓഗസ്റ്റ്‌ 2007 (UTC)

ഒരു ഉദാഹരണത്തിന് ഇന്നു പകലു മുഴുവന്‍ (IST), മലയാളം വിക്കിയില്‍ 3617 താളുകള്‍ ആയിരുന്നു ഉണ്ടായിരുന്നത്. 3617ആമത്തെ താള്‍ ആകട്ടെ വെളുപ്പിന് സുനില്‍ ചേര്‍ത്ത ‎ലെപ്റ്റണ്‍ എന്ന താളും. ഞാന്‍ 20:45ISTക്ക് സ്വര്‍ഗം എന്ന താള്‍ ചേര്‍ത്തു. ഇത് 3618ആമത്തെ താള്‍ ആവണം. എന്നാല്‍ ഞാ‍ന്‍ Statistics പേജ് നോക്കിയപ്പോള്‍ കണ്ടത് ഇതാണ്:

ഇതുവരെ ആകെ 16,071 താളുകള്‍ ഡേറ്റാബേസിലുണ്ട്. ഇത് "സംവാദം" താളുകള്‍, വിക്കിപീഡിയയെ സംബന്ധിക്കുന്ന താളുകള്‍, "തീര്‍ത്തും അപൂര്‍ണ്ണങ്ങളായ" താളുകള്‍, തിരിച്ചുവിടലുകള്‍(redirects), വിജ്ഞാനസഹിതം എന്നു കണക്കാക്കാന്‍ പറ്റില്ലാത്ത മറ്റുതാളുകള്‍ എന്നിവയെ എല്ലാം ഉള്‍ക്കൊള്ളുന്നു. അവയെല്ലാം ഒഴിവാക്കിയാല്‍, ഇപ്പോള്‍ 3,619 താളുകള്‍ വിവരദാതാക്കളായി നിലവിലുണ്ട്.

18:00ISTക്കും 20:45ISTക്കും ഇടയ്ക്കാകട്ടെ പുതിയ മാറ്റങ്ങളുടെ പട്ടികയില്‍ സുനില്‍ പറഞ്ഞ തരം മാറ്റങ്ങളൊട്ട് കാണുന്നുമില്ല.. അപ്പോള്‍ ഒരു താള്‍ അധികം വന്നിരിക്കുന്നു.

PS-ഒരു ഡിറ്റക്ടീവ് ലേഖനം പോലെ തോന്നുന്നെങ്കില്‍ ക്ഷമിക്കുമല്ലോ.. :) --ജേക്കബ് 16:02, 27 ഓഗസ്റ്റ്‌ 2007 (UTC)

  ജേക്കബ് പറഞ്ഞത് പൂര്‍ണ്ണമായും ശരിയായിരിക്കാം. കാരണം താങ്കള്‍ ലേഖനമെഴുതിയതിനു തൊട്ടു പിന്നാലെ കുറച്ച സമയം ഡാറ്റാബേസ് ലോക്കായിരുന്നു. പിന്നെ ഒരു റൊട്ടീന്‍ മൈന്റനന്‍സ് നടന്നു. അതുകഴിഞ്ഞപ്പോള്‍ എണ്ണത്തില്‍ വിട്ടുപോയ ഒരു താളുകൂടി സ്ഥിതിവിവരക്കണക്കില്‍ കയറി പറ്റി. ഇതു തന്നെയായിരിക്കാം അന്നും സംഭവിച്ചത്. --സാദിക്ക്‌ ഖാലിദ്‌ 16:39, 27 ഓഗസ്റ്റ്‌ 2007 (UTC)
    ഡേറ്റാബേസ് ലോക്ക് ആയത് ഞാന്‍ അറിഞ്ഞിരുന്നു (15 മിനിറ്റോളം ഉണ്ടായിരുന്നെന്നു തോന്നുന്നു). പക്ഷേ statistics പരിശോധിച്ചത് ലോക്ക് ആവുന്നതിനു മുമ്പ് ആയിരുന്നു. മാത്രവുമല്ല, ഇതിനു മുമ്പ് വിവരിച്ച അനുഭവം continous ആയിട്ട് താളുകള്‍ ചേര്‍ക്കുമ്പോള്‍ ആയിരുന്നു (ഓരോ താള്‍ ചേര്‍ക്കുമ്പോഴും പരിശോധിച്ചിരുന്നു). അതിനിടയ്ക്ക് ഡേറ്റാബേസ് ലോക്കായിരുന്നുല്ല..
    ഇതിന്റെ മറ്റൊരു പ്രശ്നം നമ്മള്‍ 5000മോ 10000മോ താള്‍ ആഘോഷിക്കുമ്പോള്‍ ഒരുപക്ഷേ ആരെങ്കിലും ഈ ബഗ് ഫിക്സ് ചെയ്ത് പെട്ടെന്ന് ഒരു 500/1000 താ‍ള്‍ ഇടിഞ്ഞാല്‍ ആഘോഷമെല്ലാം വെള്ളത്തിലാവും :) --ജേക്കബ് 16:53, 27 ഓഗസ്റ്റ്‌ 2007 (UTC)

## [തിരുത്തുക] Search ഇല്‍ നിന്ന് monobook.js ഒഴിവാക്കുന്നതെങ്ങനെ?

പലതും സെര്‍ച്ച് ചെയ്താല്‍ monobook.js ഫലങ്ങളില്‍ വരുന്നല്ലോ.

1. ഇതെങ്ങനെ ഒഴിവാക്കാം?
2. "word separator" space തന്നെ ആണോ? ഫലങ്ങള്‍ നോക്കുമ്പോള്‍ സംശയം തോന്നുന്നു. സെര്‍ച്ച് ചെയ്യുന്ന കാര്യവുമായി ഒരു ബന്ധവുമില്ലാത്ത താളുകളാണ് മിക്കപ്പോഴും കിട്ടുന്നത്. --ജേക്കബ് 13:57, 21 ഓഗസ്റ്റ്‌ 2007 (UTC)

  താങ്കള്‍ എന്താണുദ്ദേശിച്ചതെന്നു മനസ്സിലായില്ല. --ടക്സ് എന്ന പെന്‍‌ഗ്വിന്‍ 14:16, 21 ഓഗസ്റ്റ്‌ 2007 (UTC)

    ഉദാഹരണത്തിന് കൊറിയ എന്നു സെര്‍ച്ച് ചെയ്യുക. ദക്ഷിണ കൊറിയ, ദക്ഷിണകൊറിയ എന്നീ രണ്ടു താളുകള്‍ നമ്മുടെ വിക്കിയിലുണ്ട്. എന്നാല്‍ ഇവയുമായി യാതൊരു ബന്ധവുമില്ലാത്ത താളുകളാണ് തെളിഞ്ഞു വരുന്നത്. ഈ സെര്‍ച്ച് ഫലങ്ങളുടെ രണ്ടാം പേജ് നോക്കുക. monobook.js താളുകളാണ് അവിടെ കാണുന്നത്. --ജേക്കബ് 15:19, 21 ഓഗസ്റ്റ്‌ 2007 (UTC)

      ഇത് പലപ്പോഴും എനിക്കും തോന്നിയിട്ടുണ്ട്. ചില വിക്കിപീഡിയകളില്‍ അന്വേഷണങ്ങള്‍ക്ക് ഗൂഗിളിനെയും യാഹുവിനെയും കൂട്ട് പിടിച്ചതായും കണ്ടിട്ടുണ്ട്. ഒരു എളുപ്പവഴി കാട്ടിത്തരാം http://www.google.com -ല്‍ പോയി site:ml.wikipedia.org കൊറിയ എന്നു സേര്‍ച്ചുക. റിസള്‍ട്ട് എപ്പടി? :-) --സാദിക്ക്‌ ഖാലിദ്‌ 16:42, 21 ഓഗസ്റ്റ്‌ 2007 (UTC)

സാദിക്ക്‌ ഖാലിദ്‌ പറഞ്ഞു

| ചില വിക്കിപീഡിയകളില്‍ അന്വേഷണങ്ങള്‍ക്ക് ഗൂഗിളിനെയും യാഹുവിനെയും കൂട്ട് പിടിച്ചതായും കണ്ടിട്ടുണ്ട് |

അങ്ങനെ ഒരു സം‌വിധാനം മലയാളം വിക്കിയില്‍ നടക്കില്ലേ. അപ്പോള്‍ ഈ പ്രശ്നം ൊരു പരിധി വരെ ഒഴിവാക്കമല്ലോ. പക്ഷെ എന്തു കൊണ്ടു ഈ പ്രശ്നം വരുന്നു എന്നു കന്റുപിടിക്കേണ്ടിയിരിക്കുന്നു.--Shiju Alex 16:55, 21 ഓഗസ്റ്റ്‌ 2007 (UTC)

  മുന്‍പ് ഒരിക്കല്‍ കണ്ടതാ, ഏതു ഭാഷയാണെന്ന് ഓര്‍മ്മയില്ല. ഇപ്പോ നോക്കിയിട്ട് കാണാനുമില്ല. ഒന്നു കൂടി തപ്പി നോക്കാം. --സാദിക്ക്‌ ഖാലിദ്‌ 17:07, 21 ഓഗസ്റ്റ്‌ 2007 (UTC)

    ഇതാണെന്ന് തോന്നുന്നു. ഇതില് ചെറിയ മാറ്റം വരുത്തി നമുക്ക് ഉപയോഗിക്കാമെന്ന് തോന്നുന്നു. --സാദിക്ക്‌ ഖാലിദ്‌ 17:23, 21 ഓഗസ്റ്റ്‌ 2007 (UTC)

      ഈ പരിപാടി കൊള്ളാം. പക്ഷെ വിക്കിയുടെ സേര്‍ച്ച് എഞ്ചിനുള്ള പ്രശ്നം പഖരിക്കേണ്ടതു അത്യാവശ്യം ആണ്. അതാനല്ലോ ഡിഫാള്‍ട്ട് സേര്‍ച്ച് എഞ്ചിന്‍. --Shiju Alex 17:36, 21 ഓഗസ്റ്റ്‌ 2007 (UTC)

ബഗ്ഗ് രേഖപ്പെടുത്തിയിട്ടുണ്ട്. അഭിപ്രായങ്ങളും വോട്ടും രേഖപ്പെടുത്താന്‍ താത്പര്യപ്പെടുന്നു. --സാദിക്ക്‌ ഖാലിദ്‌ 09:40, 22 ഓഗസ്റ്റ്‌ 2007 (UTC)

ഒന്നിലധികം സെര്‍ച്ച് എഞ്ചിനുകള്‍ സെര്‍ച്ച് പേജില്‍ വരുന്ന രീതിയില്‍ Special:search മാറ്റിയീട്ടുണ്ട്. എല്ലാവരും ബ്രൌസറിന്റെ കാഷ് ഒന്നു ക്ലിയര്‍ ചെയ്ത് ടെസ്റ്റ് ചെയ്യുക. സാദിക്ക് കൊണ്ടുവന്ന സ്ക്രിപ്റ്റ് കറക്റ്റായിരുന്നു ഒരു ചെറിയ ചില മാറ്റങ്ങള്‍ വരുത്തിയപ്പോള്‍ ശരിയായി. നന്ദി --ടക്സ് എന്ന പെന്‍‌ഗ്വിന്‍ 17:32, 22 ഓഗസ്റ്റ്‌ 2007 (UTC)

    സൂപ്പര്‍, സാദ്ദിക്കിനും, ടക്സിനുമാശംസകള്‍--പ്രവീണ്‍: സംവാദം‍ 05:26, 23 ഓഗസ്റ്റ്‌ 2007 (UTC)

      നന്നായിരിക്കുന്നു. combo box ഇലെ entryകള്‍ക്ക് അതാത് കമ്പനികളുടെ ലോഗോ കൂടി കൊടുത്താല്‍ വിക്കി ഉപഭോക്താക്കള്‍ക്ക് വളരെ സഹായകരമായിരിക്കും. --ജേക്കബ് 07:46, 23 ഓഗസ്റ്റ്‌ 2007 (UTC)

നന്ദി, പ്രധാന പ്രശ്നം അടുത്ത അപ്‌ഡേറ്റില് ശരിയാകുമെന്ന് പ്രതീക്ഷിക്കുന്നു. ജേക്കബ് ലൊഗോയെ പറ്റി വല്ലതും പറഞ്ഞാരുന്നോ. ഇവിടെ ലൈന്‍ ക്ലിയറല്ല. ശരിക്ക് കേള്‍ക്കന്‍ പറ്റുന്നില്ല :-) ‌--സാദിക്ക്‌ ഖാലിദ്‌ 07:58, 23 ഓഗസ്റ്റ്‌ 2007 (UTC)

## [തിരുത്തുക] ഇന്‍‌ബില്‍റ്റ് ടൂള്‍

മലയാളം ടൈപ്പ് ചെയ്യാനുള്ള ഇന്‍-ബില്‍റ്റ് ടൂള്‍ വിക്കിയില്‍ ഇന്റഗ്രേറ്റ് ചെയ്തിരിക്കുന്നു, അതോടൊപ്പംടൂള്‍ ബാര്‍ അടുക്കി പെറുക്കാനുള്ള പ്രോഗ്രാമും ഉള്‍‌പ്പെടുത്തിയിരിക്കുന്നു.

ഇന്‍ബില്‍റ്റ് ടൂള്‍ മുന്‍പ് കോപ്പി ചെയ്ത ആള്‍ക്കാര്‍ അതു അവരരുടെ മോണോബഉക്കില്‍ നിന്നു ഒഴിവാക്കിയാല്‍ നല്ലതായിയിരുന്നു. അല്ലങ്കില്‍ ടൈപ്പിങ്ങ് കണ്ട്രോള്‍ ചെയ്യുന്ന "മലയാളം എഴുതുവാന്‍ ഈ ഉപാധി സ്വീകരിക്കുക - Use Ctrl + M to Toggle." എന്നതു രണ്ട് പ്രാവശ്യം വരും. വേറെയും ചില കോണ്‍ഫ്ലിക്ട്കള്‍ കാണുന്നു. --Shiju Alex 03:20, 5 സെപ്റ്റംബര്‍ 2007 (UTC)

  മാറ്റം ഉഗ്രന്‍, മലയാളത്തിലെഴുതുക എന്ന വാക്കിന്‌ സഹായം:ടൈപ്പിംഗ്‌ എന്ന താളിലേക്ക് ലിങ്ക് കൊടുക്കാമോ, പിന്നെ ഇന്റര്‍‌വിക്കി ഉപയോക്താക്കള്‍ക്ക് ചിലപ്പോള്‍ ടൈപ്പിങ്ങിന്റെ പൊരുള്‍ മനസിലാകണമെന്നില്ല, അവര്‍ക്കും ഒരു കൈ സഹായം എങ്ങിനേലും എത്തിക്കണ്ടേ?--പ്രവീണ്‍: സംവാദം‍ 07:39, 5 സെപ്റ്റംബര്‍ 2007 (UTC)

| പിന്നെ ഇന്റര്‍‌വിക്കി ഉപയോക്താക്കള്‍ക്ക് ചിലപ്പോള്‍ ടൈപ്പിങ്ങിന്റെ പൊരുള്‍ മനസിലാകണമെന്നില്ല, അവര്‍ക്കും ഒരു കൈ സഹായം എങ്ങിനേലും എത്തിക്കണ്ടേ? |

പ്രവീണ്‍ എന്താണ് ഉദ്ദേശിച്ചതു. ഡിഫാള്‍റ്റായി ഇതു ഓഫാണ്. യൂസര്‍ സെലക്ട് ചെയ്താല്‍ മാത്രമേ മലയാളം ടൈപ്പു ചെയ്യാന്‍ പറ്റൂ. ഇന്റര്‍ വിക്കി ഉപയോക്താകള്‍ക്കു ഏതു വിധത്തിലുള്ള് സഹായം ആയിര്‍ക്കും വേണ്ടി വരിക. ഒന്നു വിശദീകരിക്കാമോ. --Shiju Alex 08:11, 5 സെപ്റ്റംബര്‍ 2007 (UTC)

  ചിലപ്പോള്‍ ഇത് തനിയെ ഓണായിരിക്കുന്നത് ശ്രദ്ധയില്പ്പെട്ടിട്ടുണ്ട്.. --Vssun 08:14, 5 സെപ്റ്റംബര്‍ 2007 (UTC)

അയ്യോ, ഞാന്‍ ലോഗിന്‍ ചെയ്തപ്പം ഓണായിരുന്നെന്നു തോന്നുന്നു, ഓര്‍ക്കുന്നില്ല, (എന്റെ മോണോ...ജെ.എസും ഉണ്ടാരുന്നല്ലോ)- അതാ അങ്ങിനെ എഴുതിയത്. ഡീഫോള്‍ട് ഓണാണേല്‍ ചടങ്ങാവും(അവര്‍ക്ക്) അതായിരുന്നു ഉദ്ദേശിച്ചത്. ഓഫാണെങ്കില്‍ പ്രശ്നമാകാനിടയില്ല--പ്രവീണ്‍: സംവാദം‍ 08:17, 5 സെപ്റ്റംബര്‍ 2007 (UTC)

  ശരിയാണു പ്രവീണ്‍ നമുക്ക് പണ്ട് മോണോ ഉണ്ടായിരുന്നതു കൊണ്ടായിരിക്കാം.. ബ്രൗസര്‍ കാഷെ ക്ലിയര്‍ ചെയ്ത് ലോഗിന്‍ ചെയ്തപ്പോള്‍ കുഴപ്പമൊന്നുമില്ല.. --Vssun 08:24, 5 സെപ്റ്റംബര്‍ 2007 (UTC)

സഹായം ടൈപ്പിങ്ങ് കണ്ണി സാദിക്ക് ചെയ്തു കഴിഞ്ഞു..--Vssun 08:26, 5 സെപ്റ്റംബര്‍ 2007 (UTC)

ഇത് പുതിയ ഉപയോക്താക്കള്‍ക്ക് വളരെ ഉപകാരമുള്ള കാര്യമാണ്. പക്ഷേ ഡീഫോള്‍ട്ട് ആയിട്ട് ഓണ്‍ ആയിട്ടുള്ളത് ഡീഫോള്‍ട്ട് ആയിട്ട് ഓഫ് ആയിട്ട് ഒരു യൂസര്‍ക്ക് configure ചെയ്യാന്‍ വല്ല മാര്‍ഗ്ഗവുമുണ്ടോ? ഞാന്‍ മോണോബുക്ക് ഒഴിവാക്കി മൊഴി ഉപയോഗിച്ചായിരുന്നു ടൈപ്പ് ചെയ്തിരുന്നത്. ഇതു രണ്ടും കൂടി സ്വല്പം സ്വരച്ചേര്‍ച്ച ഉണ്ട്. പ്രത്യേകിച്ച് ജോലിക്കിടെ ഇടയ്ക്കിടയ്ക്ക് സമയം കിട്ടുമ്പോള്‍ മിക്കവാറും പുതിയ വിന്‍ഡോ എടുത്ത് ഇവിടെ എത്തിനോക്കുന്ന സ്വഭാവം ഉള്ളതിനാല്‍. ഓരോ പ്രാവശ്യം വിന്‍ഡോ എടുക്കുമ്പോഴും ഇതു രണ്ടും തമ്മിലുള്ള conflict evident ആണ് (എന്തായാലും പഴയ warning dialog box ഒഴിവാക്കിയത് വലിയ സഹായം തന്നെ). വല്യ പ്രശ്നമൊന്നുമല്ല, എങ്കിലും ഒന്നു ഓഫ് ചെയ്യാന്‍ സാധിക്കുമായിരുന്നെങ്കില്‍ വളരെ ഉപകാരമായിരുന്നു. --ജേക്കബ് 14:48, 6 സെപ്റ്റംബര്‍ 2007 (UTC)

  ഡിഫാള്‍ട്ട് ആയി ഓഫ് ആണ്. Cache ഒന്നു ക്ലിയര്‍ ചെയ്യൂ. --Shiju Alex 14:50, 6 സെപ്റ്റംബര്‍ 2007 (UTC)
    ഈ താള്‍ ക്ലിയറാക്കൂ.. കാര്യം ശരിയാവും..--Vssun 21:14, 6 സെപ്റ്റംബര്‍ 2007 (UTC)
      പെരിങ്ങോടരേ, based on your js code, <username>@ml.wikipedia[1].txt എന്ന കുക്കിയില്‍ mlWikiTranslit\ntrue എന്നത് mlWikiTranslit\nfalse എന്നാക്കിയാല്‍ പോരേ? Is there any additional checksum or something? I tried, but it didn't work :( --ജേക്കബ് 16:22, 8 സെപ്റ്റംബര്‍ 2007 (UTC)

  തിരയാനുള്ള താളിന്റെ Search in namespaces: എന്ന ഭാഗത്തെ Search for എന്ന് ടെക്സ്റ്റ് ബോസ്കില്‍ മലയാളം കിട്ടുന്നില്ലല്ലോ..--പ്രവീണ്‍: സംവാദം‍ 05:45, 7 സെപ്റ്റംബര്‍ 2007 (UTC)

അതു പെരിങ്ങന്‍സിനോടു പറഞ്ഞിട്ടുണ്ട്. 2 ദിവസത്തിനുള്ളില്‍ ശരിയാക്കാം എന്നാണ് പറഞ്ഞ്തു. --Shiju Alex 05:53, 7 സെപ്റ്റംബര്‍ 2007 (UTC)

## [തിരുത്തുക] തലക്കെട്ട്

ഈ തലക്കെട്ടിനെന്തു പറ്റി? അതോ ഇതെനിക്കു മാത്രമുള്ള പ്രശ്നമാണോ? --ജേക്കബ് 17:06, 11 സെപ്റ്റംബര്‍ 2007 (UTC)

അല്ല. എനിക്കും ഉണ്ട്. വിക്കി സോഫ്റ്റ് വെയറിന്റെ എന്തെങ്കിലും ബഗ് ആയിരിക്കാനാണു സാദ്ധ്യത. --Shiju Alex 17:08, 11 സെപ്റ്റംബര്‍ 2007 (UTC)

ഞാനും കണ്ടിരുന്നു. പക്ഷേ ഇപ്പൊ ശരിക്കുവരുന്നുണ്ട് --സാദിക്ക്‌ ഖാലിദ്‌ 17:11, 11 സെപ്റ്റംബര്‍ 2007 (UTC)

## [തിരുത്തുക] Views

കുറച്ചു ജിജ്ഞാസയുള്ള കാര്യമാണ്‌. കഴിഞ്ഞ മൂന്നു മാസമായി മലയാളം വിക്കിയുടെ സ്ഥിതിവിവരക്കണക്കുകള്‍ എടുത്തു നോക്കിയാല്‍

| താളുകള്‍ 8,035 പ്രാവശ്യം എടുത്തുനോക്കിയിട്ടുണ്ട് |

എന്നാണ്‌ കാണുന്നത്. ഇതിന്റെ അര്‍ത്ഥം എന്താണ്‌? ഇത്രയും കാലം ആരും വിക്കിപീഡീയ താളുകള്‍ സന്ദര്‍ശിച്ചിട്ടേയില്ലെന്നോ? എങ്കില്‍ പിന്നെ എന്തുകൊണ്ടാണ്‌ views സ്ഥിരമായി 8,035ല്‍ തന്നെ നില്‍ക്കുന്നത്? --ജേക്കബ് 14:17, 16 സെപ്റ്റംബര്‍ 2007 (UTC)

  പണ്ടു കാലത്ത് ഇത് അപ്ഡേറ്റ് ചെയ്യപ്പെട്ടിരുന്നു എന്നു തോന്നുന്നു.. ഞാന്‍ കാണുമ്പോള്‍ മുതല്‍ ഇതു തന്നെയാണ്‌.. ആ മെസേജ് തല്‍ക്കാലം നീക്കം ചെയ്തിട്ടുണ്ട്. (ഇംഗ്ലീഷിലും ഇത് കാണിക്കുന്നില്ല).--Vssun 18:23, 16 സെപ്റ്റംബര്‍ 2007 (UTC)

Retrieved from "http://ml.wikipedia.org../../../%E0%B4%B5/%E0%B4%BF/%E0%B4%95/%E0%B4%B5%E0%B4%BF%E0%B4%95%E0%B5%8D%E0%B4%95%E0%B4%BF%E0%B4%AA%E0%B5%80%E0%B4%A1%E0%B4%BF%E0%B4%AF%7E%E0%B4%B5%E0%B4%BF%E0%B4%95%E0%B5%8D%E0%B4%95%E0%B4%BF_%E0%B4%AA%E0%B4%9E%E0%B5%8D%E0%B4%9A%E0%B4%BE%E0%B4%AF%E0%B4%A4%E0%B5%8D%E0%B4%A4%E0%B5%8D_%28%E0%B4%B8%E0%B4%BE%E0%B4%99%E0%B5%8D%E0%B4%95%E0%B5%87%E0%B4%A4%E0%B4%BF%E0%B4%95%E0%B4%82%29.html"

സൂചിക: വിക്കി പഞ്ചായത്ത്

##### Views

- പദ്ധതി താള്‍
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക